title: Gnaeus Domitius Corbulo

text: Corbulo kirjoitti idän sotaretkistään elämäkerran, joka on sittemmin hävinnyt, mutta Tacituksen ja Dio Cassiuksen säilyneet selonteot perustuvat valtaosin Corbulon muistelmiin.


title: Gnaeus Domitius Corbulo

text: Gnaeus Domitius Corbulo syntyi Peltuinumissa, pienessä kylässä Apenniineilla (nykyinen S. Paolo di Peltuino) arviolta noin vuonna 7. Hänen vanhempansa olivat isä Gnaeus Domitius Corbulo, joka toimi preettorina ja äiti Vistilia, joka oli naimisissa peräti kuusi kertaa. Miehensä kuoltua hänestä tuli myöhemmin Milonia Caesonian, keisari Caligulan neljännen vaimon äiti. Caesonia oli siis Corbulon sisarpuoli. Corbulon urasta ennen vuotta 47 ei tiedetä juuri mitään. Normaalin tavan mukaan hän saattoi toimia kvestorina, ediilinä tai tribuunina ja jonkin pienemmän provinssin maaherrana keisari Tiberiuksen ajalla. Tiedetään, että Corbulo, tai ehkä hänen samanniminen isänsä, oli konsulina vuonna 39. Hän saattoi olla Caligulan mukana kun tämä vieraili Reinin armeijassa. Kun Caligula ja Caesonia kuolivat vuonna 41 Corbulon ura varmasti pysähtyi kunnes vuonna 47 keisari Claudius nimitti hänet Ala-Germanian legaatiksi. Corbulolla oli tuolloin jo varmasti kokemusta armeijan komentajana ja hän saattoi komentaa legioonaa vuonna 41 tai osallistua Britannian valtaukseen vuonna 43.


title: Gnaeus Domitius Corbulo

text: Corbulo piti päämajaansa Colonia Agrippinassa (nykyinen Köln) ja hänen komennossaan oli neljä legioonaa, Legio V Alaudae, Legio XV Primigenia, Legio XVI Gallica ja Legio I Germanica sekä Pohjanmeren roomalainen laivasto ("classis Germanica"). Provinssi oli ennen Corbulon saapumista kärsinyt germaanien ryöstöretkistä. Khaukien germaaniheimo oli pienillä laivoilla purjehtinut kotiseuduiltaan Pohjanmeren rannikolta Galliaan ja ryöstellyt aluetta. Heidän johtajansa oli eräs Gannascus, joka oli kotoisin kaninefaattien heimosta ja palvellut myöhemmin Rooman apujoukkojen yksikössä kunnes oli karannut. Germaanien hyökkäyksiä oli vaikea pysäyttää mutta palatessaan ryöstösaaliin kanssa he olivat haavoittuvaisia. Roomalaiset karkottivat germaanit provinssista jonka jälkeen Corbulo pani joukkonsa käymään läpi lyhyen mutta tiukan koulutusohjelman. Reinin armeijalla ei näytä olleen ennen Corbulon saapumista kokemusta sotatoimista, joten on todennäköistä että sotilaat olivat koulutuksen tarpeessa. Corbulo piti yllä erittäin kovaa kuria ja Tacituksen mukaan hän teloitutti kaksi legioonalaista, jotka olivat riisuneet miekkansa linnoittaessaan leiriään. Tacitus pitää itse sitä kuitenkin liioiteltuna.


title: Gnaeus Domitius Corbulo

text: Koulutuksen jälkeen Corbulo ylitti armeijansa kanssa Reinin ja marssi kohti Pohjanmeren rannikkoseutuja. Roomalaiset kohtasivat friisit, jotka antautuivat ja sallivat roomalaisen varuskunnan perustamisen alueelleen. Tämän jälkeen Rooman armeija eteni itään, jossa he kohtasivat khaukit. Roomalaiset vaativat heitä antautumaan ja murhauttivat myös Gannascuksen. Khaukit kuitenkin vastustivat roomalaisia, jotka aloittivat sotatoimet germaaneja vastaan. Silloin keisari Claudius käski Corbuloa palaamaan takaisin provinssiinsa. Claudius ei todennäköisesti halunnut aloittaa uutta sotaa Reinin itäpuolella koska Britannian valloitus oli vielä kesken. Tacituksen mukaan Claudius ei myöskään halunnut Corbulon hankkivan itselleen suurta kunniaa valloituksillaan. Corbulo totteli käskyä mutta totesi vain miten onnellisia Rooman sotapäälliköt olivat olleet tasavallan aikana, jolloin heidän toimintaansa ei rajoitettu niin paljon. Hänellä myönnettiin kuitenkin triumfin arvomerkit ("ornamenta triumphalia"). Provinssiin päästyään Corbulo pani miehensä rakentamaan kanavan Reinin ja Maasjoen välille.


title: Gnaeus Domitius Corbulo

text: Vuonna 52/53 Corbulo nimitettiin Asian provinssin maaherraksi. Claudius kuoli vuonna 54 ja hänen seuraajansa Nero nimitti Corbulon Galatian ja Kappadokian legaatiksi sillä Rooman asema Armeniassa oli uhattuna. Parthian kuningas Vologases I oli syrjäyttänyt Armenian kuninkaan Rhadamistuksen ja nimittänyt veljensä Tiridateen hänen tilalleen. Corbulo saapui Kappadokiaan vuonna 55 ja alkoi seuraavana vuonna kouluttamaan armeijaansa sotaa varten. Roomalaiset vaativat Tiridatesta tunnustamaan Rooman ylivallan Armeniassa ja lähtemään Roomaan hakemaan kruununsa keisari Nerolta mutta hän kieltäytyi ja sota syttyi keväällä 58. Corbulo valtasi samana vuonna Artaksatan ja seuraavana vuonna Tigranocertan. Vuoteen 60 mennessä roomalaiset hallitsivat Armeniaa ja asettivat Tigranes VI:n Armenian valtaistuimelle. Samana vuonna Corbulo nimitettiin Syyrian maaherraksi ja vuonna 61 Armeniaan lähetettiin uusi roomalainen kenraali Lucius Caesennius Paetus. Hän kuitenkin kärsi tappion Rhandeian taistelussa vuonna 62, jonka jälkeen sota annettiin uudestaan Corbulon johdettavaksi. Hän hyökkäsi Armeniaan vuonna 63, jolloin parthialaiset päättivät neuvotella. Tiridates suostui lopulta lähtemään Roomaan ja hakemaan kruununsa Nerolta.


title: Gnaeus Domitius Corbulo

text: Vuonna 66 tai 67 Nero lähti kiertueelle Kreikkaan. Tätä ennen Roomassa oli paljastunut salaliitto häntä vastaan. Yksi päätekijöistä oli Corbulon vävy ja tukija Lucius Annius Vinicianus, joka teloitettiin. Corbulo oli myös suosittu Roomassa eikä Nero ei enää luottanut häneen. Corbulo kutsuttiin keisarin luo Kreikkaan, jossa häntä käskettiin tekemään itsemurha.


title: Glyseraldehydi

text: Glyseraldehydi (CHO) on aldehydi ja yksinkertaisin monosakkarideista. Se on makea yhdiste, jota syntyy hiilihydraattien hajoamisessa. Glyseraldehydi on yksi Glyserolin hapettumistuotteista. Glyseraldehydi on myös vertailuyhdiste Fischerin projektiossa.


title: Glyseraldehydi

text: Glyseraldehydillä on yksi kiraalinen hiiliatomi, joten näin ollen sillä esiintyy kahta enantiomeeria D- ja L-glyseraldehydit . D-enantiomeerissa, josta käytetään myös nimityksiä R- ja (+)-glyseraldehydissa hydroksyyliryhmä on oikealla ja L-glyseraldehydissä vasemmalla.


title: Glyseraldehydi

text: Glyseraldehydin on todettu inhibitoivan syöpäsolujen glykolyysiä ja näin jopa tappavan niitä


title: Mills Lane

text: Mills Bee Lane III (synt. 12. marraskuuta 1936) on entinen nyrkkeilijä, nyrkkeilytuomari ja televisiopersoona. Parhaiten Lane tunnetaan hänen tuomitsemistaan useista nyrkkeilyotteluista 1980- ja 1990-luvulla.


title: Mills Lane

text:
Vuonna 1956 Lane liittyi Yhdysvaltain merijalkaväkeen. Merijalkaväessä hän kiinnostui nyrkkeilystä. Lähdettyään merijalkaväestä hän raivasi tiensä NCAA nyrkkeilymestariksi.
Lane jatkoi nyrkkeilemistä. Vuoden 1960 Yhdysvaltain olympiakarsinnoissa hän hävisi semifinaaleissa Bill Baldwinille.


title: Mills Lane

text: Lane tuli tunnetuksi toimiessaan tuomarina skandaalinomaissa The Sound And The Fury ottelussa, jossa hän diskasi haastaja Tysonin tämän purtua vastustajaansa korvasta.


title: Lytkarino

text: Lytkarino () on kaupunki Moskovan alueella Venäjällä. Se sijaitsee Moskvajoen vasemmalla rannalla 30 kilometriä Moskovasta kaakkoon ja 12 kilometriä Ljubertsysta etelään. Asukkaita on 55 100 (vuonna 2010).


title: Lytkarino

text: Lytkarinon kylä tunnetaan 1400-luvun alusta lähtien. Asukkaiden pääelinkeinona oli 1900-luvun alkuun saakka lasinvalmistukseen käytetyn kvartsihiekan, hiekkakivestä valmistettujen myllynkivien ja rakennuskiven louhiminen. Vuonna 1957 Lytkarinosta tuli kaupunki.


title: Lytkarino

text: Nykyään Lytkarinossa on lasitehdas, rakennustarvike-, elintarvike-, lentokone- ja laiteteollisuutta. Nähtävyyksistä huomattavin on Moskvajoen korkealla rannalla sijaitseva Petrovskojen kartanoalue, josta on säilynyt vuosien 1680 ja 1691 välillä rakennettu Pyhän Nikolaoksen kirkko, klassistinen päärakennus sekä pyöreä Pietarin ja Paavalin kirkko (1805). Moskvajoen vastarannalla on merkittäviä 1500-luvun rakennustaiteen muistomerkkejä: Kristuksen kirkastumisen kirkko entisessä Ostrovin kylässä ja Besedan kylän Kristuksen syntymän kirkko.


title: I’m a Slave 4 U

text: I’m a Slave 4 U on on yhdysvaltalaisen poplaulajan Britney Spearsin ensimmäinen single hänen albumiltaan "Britney". Singlen paras sijoitus Suomen virallisella singlelistalla oli neljäs sija.


title: Moinești

text: Moinești on kaupunki Bacăun piirikunnassa Romaniassa. Siellä on arviolta 21 787 asukasta (vuonna 2011) ja sen pinta-ala on 45,83 neliökilometriä. Kunnan pormestarina toimii Konservatiivipuoluetta edustava Violer Ilie.


title: Moinești

text: Ensimmäiset maininnat Moineștista ovat vuodelta 1467. Vuoden 1783 Bawer-kartassa se mainittiin moldovalaisena kylänä. Moineștissa oli markkinat ("târg") 1830-luvulta eteenpäin. Tuolloin siellä oli 588 asukasta.


title: Moinești

text: Vuonna 1921 Moinești määriteltiin kaupunkimaiseksi kunnaksi (), joten se sai oman vaakunan ja paikallishallinnon. Se jäi kuitenkin niukasti kaupungin paikasta. Moineștista tuli kaupunki vuonna 2002.


title: Futurama: Benderin peli

text: Futurama: Benderin peli () on yhdysvaltalainen animaatioelokuva ja "Futurama"-elokuvasarjan kolmas elokuva. Elokuvan ensi-ilta oli 3. marraskuuta 2008 ilmestyttyään Isossa-Britanniassa. Yhdysvalloissa se julkaistiin päivä myöhemmin ja Australiassa 10. lokakuuta. Suomessa elokuva julkaistiin 16. tammikuuta 2009. Aikaisemmat elokuvat olivat "" ja "". Seuraava elokuva on nimeltään "".


title: Futurama: Benderin peli

text: Elokuvassa vierailevina tähtinä ovat George Takei, Rich Little ja Gary Gygax. Elokuva on omistettu edesmennelle Gary Gygaxille, joka keksi Dungeons & Dragons -roolipelin.


title: Futurama: Benderin peli

text: Elokuvassa pimeä aine (jota käytetään avaruusalusten polttoaineena) on lopussa ja Planet Express on konkurssin partaalla kiskurihintojen takia. Samaan aikaan Bender alkaa pelaamaan Dungeons & Dragons -lautapeliä Cubertin ja Dwightin kanssa. Pelaamisen aikana hänelle kehittyy mielikuvitus ja hän sekoaa ja hänet viedään mielisairaalaan. Planet Express aloittaa vaaralliset tehtävän: tunkeutua "Äidin" kaivokseen, josta kaikki pimeä aine on peräisin. Yllättäen kaivoksessa maa halkeaa ja Fry, Leela ja professori tippuvat maan alle Äidin ja hänen poikiensa kanssa. Samalla Benderkin katoaa mielisairaalan leikkauspöydältä jäljettömiin. Maan alla oleva maailma on ihmeellinen ja vaikuttaa siltä, että Bender olisi sen maailman sankari. Samasta maailmasta löytyy mm. Zoidberg suurena rapuhirviönä ja psykorobotti Roberto kuninkaana.


title: Ihminen ja tiede

text: Ihminen ja tiede: Tieteellisen toiminnan perusteita on suomalaisen filosofin Kari E. Turusen lyhyt, yleistajuinen kirja, jossa hän kirjoittaa tieteellisen toiminnan luonteesta. Ensimmäinen painos ilmestyi 1978 Gummeruksen Filosofisia yleisopintoja -sarjassa ja toinen 1987 Atenan muuttamattomana painoksena. Kirjanen perustuu Jyväskylän yliopiston filosofian laitoksen julkaisuun 2/1974 "Filosofian metodisesta merkityksestä".


title: Argun

text: Argun () voi tarkoittaa:


title: Saurus

text: Saurus tarkoittaa seuraavia:


title: Kirjallisuuden henkilöhahmo

text: Kirjallisuuden henkilöhahmon rooli on muuttunut kirjallisuuden ja yhteiskunnan kehittyessä. Realismin kirjallisuudessa keskeiseksi noussutta henkilöhahmoa on sittemmin modernin ja postmodernin henkilönkuvauksessa pyritty hälventämään ja jopa kokonaan kumoamaan. Henkilöhahmojen luokittelusta on myös käyty kiivasta keskustelua kirjallisuuden tutkimuksessa, eikä henkilönkuvauksen muuttuminen ole voinut olla vaikuttamatta luokittelun kriteereihin.


title: Kirjallisuuden henkilöhahmo

text: Henkilöhahmoja arvioidaan usein sanoilla pinnallinen, kaavamainen, syvällinen tai uskottava. Tällainen luonnehdinta ja niiden keskinäinen jännite kertoo paljon henkilöhahmoon liittyvistä arvoista ja odotuksista. Syvällisyys koetaan pinnallisuutta arvokkaammaksi, koska se ei ole tekstin pinnalta suoraan nähtävää vaan pintaelementeistä pääteltävää. Kaavamaiseksi kuvaillaan henkilöhahmoa, joka toistaa teoillaan ja olemuksellaan tiettyä kaavaa ja on siten ennalta arvattava. Henkilöhahmo on siis jakautunut kahteen osaan, ulko- ja sisäpuoleen, joista sisäpuoli koetaan arvokkaammaksi. Sisäpuoli on siis se tekijä, joka määrittelee henkilökuvauksen uskottavuuden.


title: Kirjallisuuden henkilöhahmo

text: Henkilöhahmon klassinen jako erottaa kaksi henkilöhahmotyyppiä juuri niiden pinnallisuuden ja syvällisyyden perusteella. Pinnalliset yksiulotteiset hahmot ovat E. M. Forsterin kuuluisan jaottelun mukaan litteitä (flat) ja syvälliset moniulotteiset pyöreitä (round).


title: Kirjallisuuden henkilöhahmo

text: Litteät hahmot ovat muodostuneet yhden ainoan idean tai ominaisuuden ympärille ja ovat siten lukijalle helppoja huomata ja muistaa. Litteät hahmot eivät kehity vaan ovat staattisia. Litteät hahmot ovat siis karikatyyrimäisiä, pelkistettyjä ja persoonattomia.


title: Kirjallisuuden henkilöhahmo

text: Pyöreät hahmot voidaan määritellä litteiden vastakohtaisuuden avulla moniulotteisiksi, monia ominaisuuksia ilmentäviksi ja kehittyviksi. Tällaiset hahmot mielletään usein persoonallisiksi, kuten Leo Tolstoin Anna Karenina ("Anna Karenina", 1875–1877). Pyöreät hahmot ovat aina enemmän kuin tekojensa ja ulkoisten piirteidensä summa. Forsterin mukaan henkilöhahmo on pyöreä, mikäli se kykenee olemaan uskottavalla tavalla yllättävä. Mikäli henkilöhahmo ei yllätä, se on litteä. Mikäli henkilöhahmon yllättävyys ei ole uskottavaa, on henkilö litteä vaikka yrittääkin teeskennellä olevansa pyöreä.


title: Kirjallisuuden henkilöhahmo

text: Shlomith Rimmon-Kenan on arvostellut Forsterin jakoa sen jyrkkyyden vuoksi. Rimmon-Kenanin mielestä jako litteisiin ja pyöreisiin henkilöhahmoihin jättää huomiotta kaikki vivahteet henkilöhahmojen välillä. Henkilöhahmot voivat olla sekä kehittyviä että yksipiirteisiä tai monipiirteisiä ja muuttumattomia. Rimmon-Kenan ehdottaakin henkilöhahmojen tarkastelussa käytettäväksi luokittelun sijaan kompleksisuuden, kehittymisen ja tietoisuuden kuvauksen asteiden tunnusmerkkejä. Tämä toisi henkilöiden tarkasteluun aste-erojen arvioimisen tiukkojen luokkien sijaan.


title: Kirjallisuuden henkilöhahmo

text: 1700-luvulta lähtöisin oleva psykologisen realismin perinne on saanut haastajakseen muun muassa postmodernistisen ja modernistisen perinteen, mutta on silti säilyttänyt paikkansa kirjallisuuden tutkimisessa ja arvioinnissa. Kirjallisuudessa useat näistä suuntauksista vaikuttavat samaan aikaan, joten rajanveto on erittäin vaikeaa. Joitakin erotteluja on kuitenkin syytä tehdä.


title: Kirjallisuuden henkilöhahmo

text: 1700- ja 1800-luvun vaihteessa individualismi ja yksilöllisen persoonallisuusihanteen kehittyminen vaikuttivat myös kirjallisuuteen. Henkilökuvauksen perusteella voidaankin realismin kohdalla puhua 1700-luvun lopulta alkaneesta niin sanotusta psykologisesta realismista. Tämä termi kuvaa hyvin tapahtumaa, jossa henkilöhahmon asema nousi keskeiseksi kirjallisuudessa. Romaania edeltäneissä kirjallisuuden lajeissa hallinneet universaalit henkilöhahmot saivat väistyä yksilöllisten henkilöhahmojen tieltä, jotka nousivat tekstin ja tarinan yksiköistä ainutlaatuisiksi yksilöiksi, ja joiden luonteet ja luonteiden ymmärtäminen punoutui tiukasti yhteen tekstin ymmärtämisen kanssa.


title: Kirjallisuuden henkilöhahmo

text: Lisäksi realismin näkemyksen mukaan henkilöt ikään kuin itsenäistyivät tapahtumista, joissa he elävät ja heihin suhtauduttiin kuin oikeisiin ihmisiin ja tämän vuoksi heistä myös keskusteltiin yhteyksistään irrallisina. Realismin yksilöön keskittyvä kirjallisuus kuvasi henkilöitä persoonina ja ensimmäistä kertaa kirjallisuudessa pyrittiinkin saamaan välitettyä toisen tunteita ja ajatuksia. Yhdeksi tällaisen vaikutelman keinoksi nousi kerrottu monologi, jossa yksikön kolmatta persoonaa hyödyntämällä saatiin luotua vaikutelma henkilöhahmon omasta pohdinnasta ja tuotua samalla mielialoja paremmin ja aidommin esiin.


title: Kirjallisuuden henkilöhahmo

text: Henkilöhahmon tarkka kuvaus on toinen realistisen kerronnan keino erottaa selvästi henkilöhahmo kertojasta itsenäiseksi toimijaksi. Realismin ihmiskuva erittelee mielen kehosta: ruumis on alisteista tietoisuudelle, koska tietoisuus on viime kädessä se, jota ei voida epäillä. Tämä näkyy realismin kerronnassa henkilöhahmon luonteen ja ulkomuodon erotteluna, joiden välille syntyy kuitenkin syysuhde, jossa ulkomuoto edustaa henkilön persoonaa.


title: Kirjallisuuden henkilöhahmo

text: Henkilöhahmon yksilöllisyyteen liittyy lisäksi ajatukset itsenäisyydestä ja vapaudesta, jotka näkyvät realismin kirjallisuudessa kahdella tavalla. Toisaalta henkilöhahmot kykenevät irtautumaan tai jopa kokonaan pakenemaan yhteisöllisiä siteitään ja elämään omaa elämäänsä, toisaalta henkilöhahmoja ei näytä sitovan edes tekstuaaliset rajat: heillä tuntuu olevan oma elämänsä ennen kerronnan alkua ja jopa sen jälkeen.


title: Kirjallisuuden henkilöhahmo

text: Tällaisten yksilöllisten ja persoonallisten henkilöhahmojen ilmaantuminen 1700-luvun lopulta kirjallisuuteen viestii tietystä yhteiskunnallisesta tilanteesta. Henkilöhahmoa tarvittiin varsinkin lukijan yksilöllistymisen välineenä. Tutkimalla henkilöhahmon persoonaa lukija samalla ikään kuin tutustui omaansakin. Kuvitteellisia hahmoja kohtaan koettuja tunteita pidettiin yleisesti moraalia kasvattavina; henkilöhahmot tarjosivat lukijalle väylän harjoitella rauhassa ja yksityisesti sosiaalisessa kanssakäymisessä tarvittavia tunteita.


title: Kirjallisuuden henkilöhahmo

text: 1900-luvun kirjallinen suuntaus, modernismi, alkoi horjuttaa realismin perinteen asemaa. Modernismin on kuitenkin yleensä katsottu jatkavan samaa perinnettä kuin realismikin ja ainoastaan vievän sitä hiukan pidemmälle. Modernismiin kuuluu vahvasti henkilöhahmon mielen liikkeiden kuvailu toiminnan sijasta. Tajunnanvirtatekniikka tai sisäinen monologi ovat modernismille tyypillisiä kerronnan tapoja, joissa henkilöhahmon ja kertojan tekstit saattavat sekoittua ja henkilöhahmon rajat hämärtyä. Tämä ei kuitenkaan kumoa oletusta, että kerronta pyrkii kuvaamaan henkilön yksilöllisenä toimijana ja sisäisesti ristiriitaisena kokijana.


title: Kirjallisuuden henkilöhahmo

text: Kirjallisuudentutkija Leena Kirstinä on kuvaillut modernismin kirjallisuuden perinnettä itsenäiseksi: Kaikki jätetään lukijan itsensä varaan, myös henkilöhahmo. Henkilöhahmosta paljastetaan vain jotakin ja lukijan on itse täytettävä aukot, viimeisteltävä henkilöhahmo. Modernistisessa henkilönkuvauksessa lukijan on osattava liikkua varoituksetta henkilön sisään ja ulos, ajattelemaan, havaitsemaan ja tuntemaan hänen kanssaan, mutta myös tarkastelemaan häntä ulkoapäin.


title: Kirjallisuuden henkilöhahmo

text: Henkilöhahmon realismin perinteestä selvästi erottava muutos tapahtui kuitenkin 1950-luvulla Ranskassa. "Nouveau romanin" kannattajat pyrkivät todistamaan teoriassa ja käytännössä, että perinteinen henkilöhahmo on kuollut. Realismin tapoja rikkomalla nouveau romanin edustajat selvittivät, että henkilöhahmon todenkaltaisuus on vain tietynlaisia sovinnaisuuksia, kielellisiä toimintatapoja.


title: Kirjallisuuden henkilöhahmo

text: Postmodernismiksi kutsuttu kirjallinen suuntaus seurasi ranskalaista nouveau romania vieden henkilöhahmon vieraannuttamisen vieläkin pidemmälle. Psykologisen realismin mukainen lukutapa tuli ongelmalliseksi ja muuttui jopa joissain tapauksissa täysin mahdottomaksi. Postmodernismi kyllä säilytti henkilöhahmon, mutta hyvin erinäköisenä. Postmodernin henkilöhahmoa kutsutaankin kirjallisuudentutkimuksessa usein desentralisoituneeksi, koska siltä katsotaan puuttuvan se syvin olemus, keskus, joka realismin henkilöhahmoissa oli hyvin tärkeässä roolissa.


title: Kirjallisuuden henkilöhahmo

text: Yksi merkittävimmistä eroista siirryttäessä realismista modernismin kautta postmodernismiin on henkilökuvauksen tarkoituksen muuttuminen. Realismin klassiset henkilöhahmot, kuten Anna Karenina, on annettu lukijalle valmiina ja sellaisenaan. Modernismin ja postmodernismin perinteessä kerronta muuttuu epäpersoonalliseksi, jolloin selitysten ja johtopäätösten teko jää lukijalle. Henkilöhahmon häilyvä epämääräisyys ja epävakaus yhdistettynä kertojan valta-aseman hälvenemiseen pakottavat lukijan tekemään omia johtopäätöksiään ja omia valintojaan. Nämä valinnat kuitenkin kertovat enemmän lukijasta itsestään kuin kirjallisuuden henkilöhahmosta. Tiina Käkelä-Puumalan esimerkin mukaan kuvatessa realismin tekstiä todellisuutta heijastavaksi, on postmodernismin kirjallisuudessa tästä heijastuksesta tullut kaksisuuntaista; teksti on peili, joka heijastaa lukijalle hänen omat yrityksensä ymmärtää sitä.


title: Kirjallisuuden henkilöhahmo

text: Toinen keskeinen ero realismin ja postmodernismin perinteen välillä on henkilön nimi ja sen käyttö. Eräät modernismin ja postmodernismin kirjailijat jättävät nimeämättä henkilöhahmonsa ja antavat henkilöidensä ikään kuin itse muodostaa nimensä tai viime kädessä vastuu annetaan tietoisesti lukijalle. Tässä on taustalla ajatus kirjailijan roolin minimoimisesta. On kuitenkin huomattava, että nimetömiä henkilöitä on ollut kirjallisuudessa realisminkin kirjallisuudessa. Erottavaksi tekijäksi nouseekin nimen sijaan henkilöhahmon inhimillisyyden kyseenalaistaminen.


title: Kirjallisuuden henkilöhahmo

text: Modernismin ja varsinkin postmodernismin kerronnassa teksti hajoaa osiin murskaamalla samalla suoraviivaisen aikajatkumon ja tällä on myös vaikutuksensa henkilöhahmoon. Jos henkilöhahmo käyttäytyy joka kerta esiintyessään eri tavalla ja yllättää lukijan, ei voida välttämättä enää puhua henkilöhahmosta edes yksilönä. Siinä missä realismin kirjallisuudessa henkilöhahmolla on temaattisesti vahva rooli ja jopa yhteys teeman jäsentymiseen, katoaa postmodernismin henkilöhahmon pirstoutumisen myötä myös temaattisen yhtenäisyyden mahdollisuus. Henkilöhahmon ollessa vain joukko erilaisia ”näytöksiä”, joilla ei välttämättä ole mitään tekemistä keskenään, on myös lukijan vaihdeltava jatkuvasti omaa suhdettaan henkilöhahmoon. Tämän vaikutuksesta myös lukijan oma rooli, lukijaidentiteetti, jää vaille yhtenäisyyttä.


title: Hell Yeah!!! The Awesome Foursome – Live in Montreal

text: Hell Yeah!!! The Awesome Foursome (And the Finnish Keyboarder Who Didn't Want to Wear His Donald Duck Costume) – Live in Montreal on power metal -yhtye Gamma Rayn livealbumi ja -DVD. Se julkaistiin Saksassa lokakuussa 2008, muualla marraskuun aikana. Sekä CD- että DVD-versiot sisältävät Kanadan Montrealissa vuonna 2006 kuvatun konsertin. DVD-versiossa on lisäksi mukana dokumentit yhtyeen historiasta ja Pohjois-Amerikan -kiertueesta, livekappaleita Wacken Open Air -festivaaleilta ja musiikkivideoita. Rajoitetussa painoksessa on myös bonus-DVD, joka sisältää kappaleita Gamma Rayn ja Helloweenin yhteiskiertueen Barcelonan konsertista vuodelta 2008.


text: Albumin nimessä oleva huomautus "The Finnish Keyboarder Who Didn't Want to Wear His Donald Duck Costume" on humoristinen viittaus kiertueen aikana yhtyeen vierailevana kosketinsoittajana toimineeseen Eero Kaukomieheen. "Awesome Foursome" puolestaan viittaa yhtyeen vakiojäseniin Kai Hanseniin, Henjo Richteriin, Dirk Schlächteriin ja Daniel Zimmermanniin .Bonuskappaleet:


title: John Mikaelsson

text: John Mikaelsson (6. joulukuuta 1913 – 16. kesäkuuta 1987) oli ruotsalainen kilpakävelijä ja olympiavoittaja.


title: John Mikaelsson

text: Mikaelsson voitti ensimmäisen kerran arvokisoissa kultaa Oslon EM-kilpailuissa 1946, jolloin hän voitti 10 000 metrin kävelyn ajalla 46.05,2. Kaksi vuotta myöhemmin Lontoon olympialaisissa hän teki alkuerissä olympiaennätyksen 45.03,0 ja voitti loppukilpailussa kultaa ajalla 45.13,2. Brysselin EM-kilpailuissa 1950 hän saavutti pronssia ajalla 46.48,2. Helsingin 1952 olympialaisissa 10 000 metrin kävely oli viimeistä kertaa miesten olympiaohjelmassa ja Mikaelsson voitti 38-vuotiaana toisen olympiakultamitalinsa loppuajalla 45.02,8.


title: John Mikaelsson

text: Mikaelsson paransi 20 kilometrin maantiekävelyn maailmanennätystä kahdesti: Malmössä 30. toukokuuta 1937 aikaan 1.32.12 sekä Tukholmassa 10. kesäkuuta 1946 aikaan 1.31.44. Växjössä 12. heinäkuuta 1942 hän käveli 20 000 metrin ratakävelyn maailmanennätyksen 1.32.28,4.


title: Loukajanvuori

text: Loukajanvuori on 141,5 metriä korkea mäki Kurikassa. Mäki sijaitsee Luovan kylässä, valtatie 3:n varrella, Kurikan keskustasta kaakkoon. Loukajanvuoren takaa on aikoinaan louhittu kiveä. Loukajanvuori kuuluu pohjavesialueeseen.


title: Loukajanvuori

text: Loukajanvuorella sijaitsee 20 hengen kota sekä paikallisen kylätoimikunnan vuonna 2004 pystyttämä näkötorni.


title: Ingemar Johansson (yleisurheilija)

text: Ingemar Johansson (25. huhtikuuta 1924 – 18. huhtikuuta 2009) oli ruotsalainen kilpakävelijä ja olympiamitalisti.


title: Ingemar Johansson (yleisurheilija)

text: Johansson saavutti 10 000 metrin kävelyn olympiahopeaa Lontoossa 1948. Hänen loppukilpailuaikansa oli 45.43,8 ja hänen maanmiehensä John Mikaelsson voitti hänet runsaalla puolella minuutilla. Brysselin EM-kilpailuissa 1950 Johansson keskeytti.


title: Without Love

text: Without Love on Black 'n Blue -yhtyeen toinen studioalbumi, joka julkaistiin vuonna 1985. Albumin tuottajana toimi myöhemmin Bon Jovia (1987) ja Kissiä (1998) tuottanut Bruce Fairbairn.


title: Suur-Kolumbia

text: Suur-Kolumbia () oli valtio nykyisten Kolumbian, Ecuadorin, Venezuelan ja Panaman alueella vuosina 1819–1831. Suur-Kolumbia nimeä ei alun perin käytetty, vaan maan virallinen nimi oli Kolumbian tasavalta. Vasta myöhemmin historioitsijat keksivät käyttää nimeä Suur-Kolumbia erotukseksi nykyisestä Kolumbian tasavallasta. Kolumbia-nimitys taas tulee Kristoffer Kolumbuksen nimestä.


title: Suur-Kolumbia

text: Maa perustettiin Simón Bolívarin vapautettua Etelä-Amerikan valtiot, ja se oli aluksi Kolumbian, Ecuadorin ja Venezuelan unioni. Perustuslaki valmistui vuonna 1821 ja maan pääkaupungiksi tuli Bogotá. Samana vuonna Panama liitettiin osaksi Suur-Kolumbiaa.


title: Suur-Kolumbia

text: Nopeasti valtion perustamisen jälkeen syntyi separatistisia liikkeitä eri maakunnissa johtuen Bolívarin eroamisesta maan johdosta vuonna 1830. Bolívar olisi halunnut luoda Suur-Kolumbiasta koko Etelä-Amerikan käsittävän valtion, mutta muiden alueen maiden poliitikot vastustivat tätä. Venezuela ja Ecuador itsenäistyivät vuonna 1831. Kolumbian ja Panaman alueesta tuli Uuden-Granadan tasavalta, joka vaihtoi nimensä ensin Granadalaiseksi valtioliitoksi vuonna 1858, sitten Kolumbian yhdysvalloiksi vuonna 1863 ja lopulta nykyiseksi Kolumbian tasavallaksi vuonna 1886. Panama itsenäistyi vuonna 1903.


title: Dreamer

text: Dreamer on brittiläisen heavy-metal laulajan, Ozzy Osbournen single vuoden 2001 "Down to Earth" -albumilta. Kappale edustaa Osbournen pehmeämmän musiikkityylin suuntaa. Kappaleen ovat säveltäneet Marti Frederiksen ja Mick Jones, mutta sanat ovat Osbournen omaa käsialaa. Singlellä Osbournen lisäksi soittavat Zakk Wylde, Robert Trujillo, Mike Bordin ja Tim Palmer.


title: Nasty Nasty

text:
Nasty Nasty on yhdysvaltalaisen heavy metal-yhtye Black 'n Bluen studioalbumi vuodelta 1986. Albumin tuottajaksi palkattiin Kiss-yhtyeen toinen perustajajäsen ja bassokitaristi Gene Simmons, koska bändi halusi rankemman soundin. Geffen Records -levy-yhtiö ei pitänyt kappaleesta "radio" ja vaihtoi tilalle Jonathan Cainin tekemän ja tuottaman kappaleen "I'll Be There For You", jota suunniteltiin jonkin elokuvan ääniraidalle.
sekä


title: Rune Larsson

text: Rune Larsson (17. kesäkuuta 1924 – 17. syyskuuta 2016) oli ruotsalainen juoksija ja olympiamitalisti. Hänen päälajinsa oli 400 metrin aitajuoksu.


title: Rune Larsson

text: Larsson saavutti ensimmäisen neljästä arvokisamitalistaan Oslon EM-kilpailuissa 1946, jolloin hän sijoittui pronssille 400 metrin aitajuoksussa ajalla 52,5. Kaksi vuotta myöhemmin Lontoon olympialaisissa hän saavutti pronssia aitajuoksussa ajalla 52,2 ja 4 × 400 metrin viestijuoksussa ajalla 3.16,0. Hän juoksi viestissä viimeisen osuuden. Brysselin EM-kilpailuissa 1950 hän juoksi kolmannen osuuden viestijoukkueessa, joka sai pronssia ajalla 3.11,6.


title: Eritrean ilmavoimat

text: Eritrean ilmavoimat perustettiin Eritrean vapaussodan jälkeen vuonna 1994 tukeutuen Etiopialta maahan jääneeseen lentokone ym. kalustoon.


title: Eritrean ilmavoimat

text: Ilmavoimat (engl. Eritrean Air Force, josta yleinen lyhenne ERAF) alkoivat kasvaa, kun Eritrea ja Etiopia sotivat myös ilmassa. Syntyi pienen mittakaavan varustelukilpa kahden köyhän maan välillä. Etiopia osti Su-27-hävittäjiä ja MiG-29-hävittäjiä. Rajasodassa Eritrea sai haltuunsa Etiopian helikoptereita. Vuonna 2000 Eritrean ilmavoimat osti kahdeksan Su-25-hävittäjää Georgialta ja kuusi MiG-29-hävittäjä Moldavialta. Vuonna 2003 Eritrea hankki lisää useita Su-27-hävittäjiä.


title: Eritrean ilmavoimat

text: Eritrean ilmavoimien komentaja on kenraalimajuri Teklai Habteselassie. Eritrean ilmavoimien esikunta on Asmarassa .


title: Eritrean ilmavoimat

text: Redigot kulkevat italialaisella tyyppimerkinnällä, mutta ilmeisesti Kuorevedellä rakennettuja. Suomen ilmavoimien ensimmäisen koneen lahjoittaja kreivi Eric von Rosenin poika Carl Gustav von Rosen oli Etiopian ilmavoimien, joista Eritrean ilmavoimat sittemmin syntyivät, perustaja.


title: Ska vi gå hem till dig

text: Ska vi gå hem till dig on ruotsalaismuusikko Lasse Tennanderin kirjoittama kappale. Se julkaistiin alun perin hänen albumillaan "Lars Vegas" vuonna 1974. Kappaleesta on tehty coverversioita. Magnus Ugglan versio kappaleesta oli hänen vuonna 1988 julkaistulla "Allting som ni gör kan jag göra bättre" -albumillaan, jonka kaikki kappaleet ovat lainakappaleita. Kappale ylsi Svensktoppen-listalla parhaimmillaan kolmanneksi. Ruotsalaisduo Miio teki yhdessä Ayon kanssa coverin vuonna 2003, ja se ylsi Svensktoppenilla toiseksi.


title: Göte Hagström

text: Ernst Göte Hagström (7. syyskuuta 1918 Gagnef – 5. lokakuuta 2014 Kvarnsveden) oli ruotsalainen estejuoksija ja olympiamitalisti.


title: Göte Hagström

text: Hagström saavutti 3 000 metrin estejuoksussa pronssia Lontoon 1948 olympialaisissa ajalla 9.11,8. Ruotsi saavutti kilpailussa kolmoisvoiton.


title: In Heat

text: In Heat on yhdysvaltalaisen heavy metal-yhtye Black 'n Bluen neljäs studioalbumi vuodelta 1988. Albumin on tuottanut yhtyeen edellisen studioalbumin, vuoden 1986 "Nasty Nasty"n tapaisesti Kiss-yhtyeen bassokitaristi Gene Simmons, ja se on viimeinen yhtyeen alkuperäisellä kokoonpanolla levytetty studioalbumi sekä yhtyeen viimeinen studioalbumi joka julkaistiin ennen sen hajoamista vuonna 1989. Tämän jälkeen satunnaisia paluuesiintymisiä tehneen Black 'n Bluen seuraava studioalbumi "Hell Yeah!" julkaistiin vasta vuonna 2011 ilman alkuperäiskitaristi Tommy Thayeria.


title: Joan Chen

text: Joan Chen (alk. Chong Cheng) (s. 26. huhtikuuta 1961 Shanghai, Kiina) on kiinalainen näyttelijä ja ohjaaja. Hänet tunnetaan muun muassa elokuvista "Xiao hua" (1980), "Wedlock – kalmankihla" (1991), "Twin Peaks – Tuli kulje kanssani" (1992), "Punainen ruusu, valkoinen ruusu" (1994), "Xiu Xiu – unohdettu tyttö" (1998), "The Home Song Stories" (2007) ja "The Sun Also Rises" (2007). Lisäksi hänet tunnetaan televisiosarjasta "Twin Peaks", jossa hän näytteli Jocelyn ”Josie” Packardia.


title: Joan Chen

text: Joan Chen pääsi 14-vuotiaana Kiinan valtion ylläpitämään teatterikouluun, kun puhemies Maon vaimo Jiang Qing oli nähnyt hänet ampumaharjoituksissa ja pitänyt näkemästään. Chen nousi nopeasti kuuluisuuteen, ja häntä verrattiin kiinalaisissa lehdissä nuoreen Elizabeth Tayloriin. Chen pääsi muuttamaan Yhdysvaltoihin, koska hänen vanhempansa olivat tutkijalääkäreitä, joilla oli työtehtäviä New Yorkissa. Yhdysvalloissa Chenistä tuli kansainvälisesti tunnettu näyttelijä, kun hän sai Wan Jungin roolin Bernardo Bertoluccin elokuvasta "Viimeinen keisari".


title: Joan Chen

text: Chen on ollut kaksi kertaa naimisissa, ensin Jim Laun kanssa vuosina 1985–1990 ja nykyään Peter Huin kanssa. Heillä on kaksi lasta.


title: Serekh

text: Serekh on muinaisen Egyptin ikonografiassa käytetty suorakaide, jota käytettiin korostamaan faaraon asemaa. Se piirrettiin faaraon horus-nimen ympärille osoituksena kuninkaallisesta arvonimestä.


title: Serekh

text: Serekh muodostui kahdesta osasta: alaosan pystyraidat kuvastivat palatsin julkisivua, yläosa taas palatsin pohjapiirrosta. Usein serekhin yläpuolelle piirrettiin Horus-jumalaa kuvaava haukka.


title: Serekh

text: Serekhejä käytettiin esidynastisessa Egyptissä sekä kolmen ensimmäisen dynastian aikana. Myöhemmin kartussi korvasi serekhin.


title: Užur

text: Užur () on kaupunki Krasnojarskin aluepiirissä Venäjällä. Se sijaitsee Trans-Siperian radan varrella 339 kilometriä aluepiirin pääkaupungista Krasnojarskista lounaaseen. Užurin historia alkaa perustamisvuodesta 1760, ja se sai kaupungin aseman neuvostoaikana 1953.


title: Užur

text: Užurin asukasluku on noin 16 200 (2006). Siellä on muun muassa kotiseutumuseo.


title: Bjørn Paulson

text: Bjørn Paulson (21. kesäkuuta 1923 – 14. tammikuuta 2008) oli norjalainen korkeushyppääjä ja olympiamitalisti.


title: Bjørn Paulson

text: Paulson saavutti korkeushypyssä olympiahopeaa Lontoossa 1948 tuloksella 195 cm. Saman tuloksen saivat myös kolme seuraavaksi sijoittunutta hyppääjää, ja ensimmäistä kertaa olympiahistoriassa samaan tulokseen päätyneiden sijoitukset ratkaistiin pudotusten määrällä.


title: One Night Only: Live

text: One Night Only: Live on Black 'n Bluen ensimmäinen livealbumi vuodelta 1998. Albumi on myös ensimmäinen sitten vuonna 1988 julkaistun In Heatin jälkeen. Albumi on taltioitu vuoden 1997 "Black 'n Blue - 1997 Reunion Tour" kiertueella, vaikka ennen livelevyn julkaisua yhtye oli hajonnut taas.


title: One Night Only: Live

text: Albumi on yhtyeen viimeinen alkuperäiskokoonpanolla julkaistu.


title: Christian Schwindt

text: Christian ”Chrisse” Schwindt [švint] (14. maaliskuuta 1940 Helsinki – 12. lokakuuta 1992 Helsinki) oli suomalainen muusikko, joka oli muun muassa DDT Jazz Band -yhtyeen rumpalina. Hän johti 1960-luvulla myös yhtyettä Christian Schwindt Quintet, joka julkaisi vuonna 1966 yhden Suomen ensimmäisistä pitkäsoittolevyistä "For Friends And Relatives".


title: Christian Schwindt

text: Schwindt oli myös yksi levy-yhtiö Love Recordsin perustajista. Love Recordsin jälkeen hän perusti Kompass Records -levy-yhtiön.


title: Christian Schwindt

text: Christian Schwindt esiintyi muutamissa sivuosissa tai sävelsi musiikkia seuraavissa elokuvissa.


title: Pekka Aula

text: Pekka Sakari Aula (s. 23. toukokuuta 1967) on suomalainen professori, organisaatioviestinnän tutkija ja Suomalaisen Tiedeakatemian pääsihteeri. Aiemmin hän on toiminut muun muassa Helsingin yliopiston professorina vuosina 2004–2013 ja 2015 ja Lappeenrannan teknillisen yliopiston (LUT) professorina vuonna 2014. Kansainvälistä tutkimustyötä Aula on tehnyt Amsterdamin ja Stanfordin yliopistoissa.


title: Pekka Aula

text: Aula on väitellyt valtiotieteiden tohtoriksi Helsingin yliopistosta vuonna 1999. Hän toimi vuodesta 2003 Helsingin yliopiston verkkoviestinnän professorina.


title: Pekka Aula

text: Aula on tutkimustyössään erikoistunut organisaatioiden viestintään, maineen ja maineenhallinnan kysymyksiin. Hän on julkaissut muun muassa kirjat "Maine – menestystekijä" (2002), "Hyvä yritys – strateginen maineenhallinta" (2005), "Strategic Reputation Management" (2008) ja "The Reputable Firm" (2015). Hän on myös ollut vuoteen 2008 asti aikakauslehti Maineen päätoimittaja.


title: The Demos Remastered: Anthology 1

text: The Demos Remastered: Anthology 1 on Black 'n Blue yhtyeen kokoelmalevy vuodelta 2001.


title: Ivan Gubijan

text: Ivan Gubijan (14. kesäkuuta 1923 Bjelovar – 4. tammikuuta 2009 Belgrad) oli jugoslavialainen moukarinheittäjä ja olympiamitalisti.


title: Ivan Gubijan

text: Gubijanista tuli maansa ensimmäinen yleisurheilun olympiamitalisti, kun hän saavutti moukarinheitossa olympiahopeaa Lontoossa 1948 tuloksella 54,27 m. Hän hävisi kilpailun voittaneelle Imre Némethille 1,80 metriä. Brysselin EM-kilpailuissa 1950 hän sijoittui neljänneksi tuloksella 53,44 m. Eroa pronssimitalisti Jíři Dadákin tulokseen jäi 20 senttimetriä. Bernin EM-kilpailuissa 1954 hänen sijoituksensa oli seitsemäs ja tuloksensa 56,75 m.


title: Ultimate Collection (Black ’n Blue)

text: Ultimate Collection on Black 'n Blue yhtyeen kokoelmalevy vuodelta 2001.


title: Keep On Loving You

text: Keep On Loving You on pop rock -yhtye REO Speedwagonin kappale albumilta "Hi Infidelity", joka on julkaistu vuonna 1980.


title: Keep On Loving You

text: Kappaleesta on tehty myös musiikkivideo.


title: Keep On Loving You

text: Kappale on yksi yhtyeen tunnetuimmista kappaleista, ja se on erittäin suosittu. Kappaleen on sanoittanut Kevin Cronin.


title: Carillon

text: Carillon eli tornikellopeli on kartionmuotoisista eri sävelkorkeuksille viritetyistä kelloista koostuva soitin, jota soitetaan koskettimistolla. Se on suurin ja voimakasäänisin kaikista lyömäsoittimista ja samalla myös maailman painavin soitin. Carillonissa on vähintään 23 kelloa, suurimmissa jopa 76. Normaalikokona pidetään 47-kelloista soitinta eli konsertticarillonia, jonka ääniala on vajaa neljä oktaavia. Soittimet rakennetaan torniin, joka voi olla esimerkiksi kirkon tai raatihuoneen torni, taikka myös yksinään seisova torni.


title: Carillon

text: Carillonia soitetaan hieman urkujen soittopöytää muistuttavasta soittopöydästä, jossa on manuaalikoskettimet ja jalkio. Manuaalikoskettimia soitetaan kämmenillä tai nyrkeillä. Koskettimet on yhdistetty tanko-, vipu- ja vaijerivälityksin kelloja soittaviin vasaroihin. Tietokoneohjauksella voidaan ohjata soittoja automatisoidusti.


title: Carillon

text: Carillonille sovitetut kappaleet on yleensä nuotinnettu siten, että bassoavaimelle kirjoitetut nuotit soitetaan jalkiolla ja diskanttiavaimelle kirjoitetut manuaalikoskettimistolla.


title: Carillon

text: Carillon on alun perin hollantilainen soitin, ja siellä niitä tavataankin eniten. Soittimia on erityisen paljon myös Belgiassa ja Pohjois-Ranskassa. Soittamista voi opiskella Hollannissa, Belgiassa ja Yhdysvalloissa.


title: Calstock

text: Calstock on kylä ja seurakunta Cornwallissa. Se sijaitsee Devonin ja Cornwallin rajalla Englannissa. Vuonna 2001 siellä asui 6 095 asukasta. Calstokin pinta-alasta 23 neliökilometriä on maata ja 0,28 km² vettä. Calstock on osa Tamaria ja kylät Albaston, Chilsworthy, Gunnislake, Harrowbarrow, Latchley ja Metherell ovat osa Calstockia. Calstockin rautatieasema avattiin 2. maaliskuuta 1908.


title: Étienne Gailly

text: Étienne Gailly (26. marraskuuta 1922 – 21. lokakuuta 1971) oli belgialainen kestävyysjuoksija ja olympiamitalisti.


title: Étienne Gailly

text: Gailly juoksi ensimmäisen maratoninsa 25-vuotiaana Lontoon 1948 olympialaisissa. Hän johti kilpailua jo kymmenen kilometrin kohdalla, ja 25 kilometrin kohdalla eroa seuraaviin oli 41 sekuntia. Runsaat seitsemän kilometriä myöhemmin hänet ohitti korealainen Choi Yoon-Chil ja vähän myöhemmin argentiinalainen Delfo Cabrera. Choi kuitenkin keskeytti, ja viimeisellä viidellä kilometrillä Gailly ohitti jälleen Cabreran. Belgialainen saapui stadionille ensimmäisenä mutta pystyi hädin tuskin kävelemään loppusuoran. Cabrera ja britti Thomas Richards ohittivat stadionilla Gaillyn, joka saavutti maalilinjan ajassa 2.35.33,6 ja sai pronssimitalin runsaan puolen minuutin erolla seuraavana maaliin tulleeseen eteläafrikkalaiseen Johannes Colemaniin. Cabreralle hän hävisi 42 ja Richardsille 26 sekuntia.


title: Étienne Gailly

text: Brysselin EM-kilpailuissa 1950 Gailly sijoittui maratonilla kahdeksanneksi ajalla 2.38.24. Hän kuoli 48-vuotiaana jäätyään auton alle lokakuussa 1971.


title: Niinistönjärvi

text: Niinistönjärvi on pieni, soistunut ja matala järvi Kurikan keskiosassa. Järven mataluus ja soisuus johtuu järven kuivattamisesta 1900-luvulla. Pinta-alaa Niinistönjärvellä on noin 0,5 neliökilometriä. Kuivattamisesta huolimatta järvellä on jonkin verran avovettäkin jäljellä. Niinistönjärven kiertää luontopolku ja luoteisrannalla sijaitsee nuotiopaikka.


title: Niinistönjärvi

text: Niinistönjärvellä pesii yli 20 lintulajia. Pienempiin pesijöihin lukeutuvat niittykirvinen, keltavästäräkki, västäräkki, käki, lehtokerttu, ruokokerttunen, pajusirkku ja pajulintu. Pesiviin vesilintuihin kuuluvat joutsen, tavi, telkkä, tukkasotka ja mustakurkku-uikku. Pesiviin kahlaajiin ja rantakanoihin lukeutuvat liro, luhtahuitti ja taivaanvuohi. Naurulokkeja järvellä pesii suunnilleen 400 paria. Naurulokki onkin Niinistönjärven runsaslukuisin lintulaji.


title: Niinistönjärvi

text: Järvellä tavataan lisäksi töyhtöhyyppiä, isokuovia, rantasipejä ja kurkia. Toisinaan näitä lajeja tavataan järvellä pesimässäkin. Petolinnut ja pääskyset käyvät Niinistönjärvellä saalistamassa.


title: Mary Elizabeth Mastrantonio

text: Mary Elizabeth Mastrantonio (s. 17. marraskuuta 1958 Lombard, Illinois, Yhdysvallat) on italialais-amerikkalainen näyttelijä. Hän on näytellyt muun muassa elokuvissa "Scarface – arpinaama" (1983), "Suuret setelit" (1986), "Abyss – syvyys" (1989), "Robin Hood – varkaiden ruhtinas" (1991), "Ennen kuolemaa" (1999) ja "The Brooke Ellison story" (2004).


title: Mary Elizabeth Mastrantonio

text: Mastrantonio on ollut vuodesta 1990 naimisissa ohjaaja Pat O'Connorin kanssa. Heillä on kaksi lasta, ja he asuvat Lontoossa Englannissa.


title: Amelia Piccinini

text: Amelia Piccinini (17. tammikuuta 1917 – 3. huhtikuuta 1979) oli italialainen yleisurheilija ja olympiamitalisti. Hänen päälajinsa oli kuulantyöntö.


title: Amelia Piccinini

text: Piccinini osallistui naisten ensimmäisiin yleisurheilun EM-kilpailuihin Wienissä 1938 ja sijoittui kuulantyönnössä yhdeksänneksi tuloksella 11,30 m. Toisen maailmansodan jälkeen hän saavutti Oslon EM-kilpailuissa 1946 kuulantyönnössä pronssia tuloksella 12,21 m ja sijoittui pituushypyssä neljänneksi tuloksella 528 cm. Kaksi vuotta myöhemmin Lontoon olympialaisissa hän saavutti kuulantyönnössä hopeaa tuloksella 13,095 m. Vielä Brysselin EM-kilpailuissa 1950 hän sijoittui seitsemänneksi tuloksella 12,40 m.


title: Żurrieq

text: Żurrieq on vajaan 11 000 asukkaan kunta Maltalla. Se sijaitsee Maltan saaren eteläosassa. Pieni Filflan saari kuuluu hallinnollisesti Żurrieq'n kuntaan.


title: Ine Schäffer

text: Inga "Ine" Schäffer (o.s. Mayer-Bojana, s. 28. maaliskuuta 1923) on entinen itävaltalainen yleisurheilija ja olympiamitalisti. Hänen päälajinsa oli kuulantyöntö.


title: Ine Schäffer

text: Schäffer saavutti kuulantyönnön olympiapronssia Lontoossa 1948. Hänen tuloksensa oli hänen omissa nimissään ollutta Itävallan ennätystä sivuava 13,08 m ja hän hävisi hopeamitalisti Amelia Piccininille vain 1,5 senttimetriä.


title: Ine Schäffer

text: Schäffer voitti Itävallan mestaruuden kuulantyönnössä vuosina 1943 ja 1948 sekä kiekonheitossa vuosina 1943 ja 1949. Hän paransi neljästi Itävallan kuulantyöntöennätystä: 12,92 m vuonna 1943, 13,08 m vuonna 1948, 13,25 m vuonna 1949 sekä 13,27 m vuonna 1950. Vuonna 1949 hän teki kiekonheitossa Itävallan ennätyksen 42,53 m.


title: Ponsijärvi

text: Ponsijärvi on pieni järvi Kurikan kunnassa entisen Jalasjärven kunnan alueen läntisimmässä kohdassa. Ponsijärven vedenpintaa on nostettu patoamalla. Järvi sekä läheinen Ponsineva ovat olleet Riista- ja Kalatutkimuslaitoksen kohteina. Ponsijärven rannalla sijaitsee lintutorni. Tornilta noin kilometri järveä myötäpäivään on lähellä rantaa metsikkö, jossa huomattavia puita ovat kolme noin 30-metristä vanhaa haapaa. Ponsijärven lounaisrannalla kasvaa vesikuusta.


title: Ponsijärvi

text: Järvi tunnetaan vesilintujen pesimäpaikkana. Joutsen ja kurki ovat pesineet järvellä jo useana vuonna. Liroa tavataan järvellä runsaslukuisena. Muita tavattuja lajeja ovat esimerkiksi nuolihaukka, luhtahuitti, kurki, mustakurkku-uikku ja vesipääsky.


title: Jacqueline Mazéas

text: Jacqueline Mazéas (o.s. Martin, 10. lokakuuta 1920 Denain, Nord – 9. heinäkuuta 2012 Darnétal) oli ranskalainen kiekonheittäjä ja olympiamitalisti.


title: Jacqueline Mazéas

text: Mazéas saavutti kiekonheiton olympiapronssia Lontoossa 1948. Hänen tuloksensa oli 40,47 metriä.


title: Jacqueline Mazéas

text: Mazéas voitti Ranskan mestaruuden kiekonheitossa vuosina 1946 ja 1947. Hän paransi kolmasti lajin Ranskan ennätystä: vuonna 1946 hän heitti tulokset 38,14 m ja 38,33 m, ja menetettyään hetkeksi ennätyksen Paulette Vestelle hän heitti ensimmäisenä ranskalaisnaisena kiekkoa yli 40 metriä tuloksellaan 40,49 m Amsterdamissa 13. kesäkuuta 1948. Viimeksi mainittu jäi hänen uransa parhaaksi tulokseksi.


title: Jacqueline Mazéas

text: Mazéas kuoli 91-vuotiaana 9. heinäkuuta 2012.


title: Liikkuva panoraama

text: Liikkuva panoraama oli jopa satoja metrejä pitkä rullamaalaus, jonka kuvia liikutettiin esityksen aikana yleisön edessä. Esityksessä oli luennoitsija, ja usein myös musiikkia sekä ääniefektejä. Liikkuvat panoraamat olivat suosittuja Yhdysvalloissa ja Englannissa 1800-luvulla.


title: Liikkuva panoraama

text: Erkki Huhtamo väitteli tohtoriksi kulttuurihistoriassa aiheesta "The Roll Medium: The Origins and Development of the Moving Panorama until the 1860's" Turun yliopistossa 29. marraskuuta 2008. "The Roll Medium" on ensimmäinen kokonaisvaltainen tutkimus aiheesta.


title: Robert Změlík

text: Robert Změlík (s. 18. huhtikuuta 1969 Prostějov) on tšekkiläinen yleisurheilija, kymmenottelun olympiavoittaja Barcelonassa 1992.


title: Robert Změlík

text: Změlík nousi huipulle sijoittumalla neljänneksi EM-Splitissä 1990. Seuraavana vuonna hän otteli Tokion MM-kisoissa tasaisesti, ollen välillä kolmantena mutta jäi lopputuloksissa neljänneksi.


title: Robert Změlík

text: Změlík teki uransa parhaaksi jääneen tuloksen 8627 keväällä 1992. Barcelonan olympialaisissa Změlík voitti kultaa lähes 200 pisteen erolla, lopputulos oli 8611.


title: Robert Změlík

text: Tämä jäi Změlíkin ainoaksi ulkoratojen arvokisamitaliksi. MM-kisoissa hän keskeytti sekä 1993 että 1997, vuonna 1995 hän jäi neljänneksitoista. Atlantan olympialaisissa hän oli seitsemäs. Sisäradoilla hän voitti seitsenottelun maailmanmestaruuden 1997.


title: Indiana Jones and the Emperor’s Tomb

text: Indiana Jones and the Emperor’s Tomb on The Collectiven kehittämä ja LucasArtsin julkaisema Indiana Jonesiin perustuva toimintaseikkailupeli. Peli julkaistiin Xboxille, Microsoft Windowsille, PlayStation 2:lle ja OS X:lle vuonna 2003.


title: Indiana Jones and the Emperor’s Tomb

text: Pelin tarina perustuu vuoteen 1935, aikaan hieman ennen elokuvan "Indiana Jones ja tuomion temppeli" tapahtumia. Pelissä Indiana Jones jahtaa mustaa helmeä, jota kutsutaan nimellä ”Lohikäärmeen sydän”. Pelissä helmen omistava voi hallita sillä muiden ihmisten mieliä. Helmen perässä ovat myös Albrecht Von Beckin johtamat natsit sekä Marshall Kain johtama Kiinan alamaailma. Jokaisesta pelin tasosta löytyy kolme salaista piilotettua aarretta. Kun pelaaja löytää kaikki aarteet, avautuu bonukseksi päävalikkoon ekstra, jossa voi katsella muun muassa peliin liittyviä hahmojen taideteosversioita, luonnoksia jne.


title: Indiana Jones and the Emperor’s Tomb

text: Pelin Xbox- ja Windows-versioita on kehuttu hyvästä tunnelmasta ja pelattavuudesta. Kritiikkiä versiot ovat saaneet huonoista kamerakulmista, kontrolleista ja graafisista ongelmista. Xbox-versiosta käännettyä PlayStation 2 -versiota on kritisoitu huolimattomuudesta, ja pelissä on sanottu olevan ohjelmointivirheitä.


title: Andrine Flemmen

text: Andrine Flemmen (s. 29. joulukuuta 1974 Molde, Norja) on norjalainen uransa lopettanut alppihiihtäjä. Hän menestyi urallaan parhaiten suurpujottelussa, jossa hän voitti hopeaa Vailin MM-kisoissa 1999 sekä kolme maailmancupin osakilpailua.


title: Formula 1 97

text: Formula 1 97 (Yhdysvalloissa Formula 1 Championship Edition) on Bizarre Creationsin kehittämä vuonna julkaistu formula-aiheinen ajopeli. Pelin on julkaissut Psygnosis PlayStationille ja Windowsille.


title: Formula 1 97

text: Peli sisältää kaikki kauden 1997 radat, tallit ja kuljettajat. Selostajana kyseisessä pelissä toimii Murray Walker ja kommentaattorina Martin Brundle. Pelissä on mukana myös neljä bonusrataa, joita pelaaja saa voittamalla pelissä maailmanmestaruuden tai kirjoittamalla Edit Driver -kohtaan Billy Bonus. Pelissä on kielinä englanti, ranska, saksa, espanja sekä italia. Peli on Bizarre Creationsin kehittämä ja Psygnosiksen julkaisema.


title: Formula 1 97

text: Ferrarin Marlboro on korvattu viivakoodilla. Benettonin Mild Seven on korvattu sanalla Benetton. McLarenin West on sensuroitu. Williamsin Rothmans on korvattu sanalla Racing. Ratojen varrella olevat Fosters-mainokset on osassa korvattu sanalla Faster.


title: Formula 1 97

text: Williams-tallin kuljettaja Jacques Villeneuve oli hankkinut tekijänoikeudet nimelleen ja kuvalleen, joten pelissä näytetään vain Villeneuven siluetti ja nimenä Williams Numberone.


title: Rummukkajärvi

text: Rummukkajärvi on pieni ja rehevöitynyt järvi Kurikan kunnan eteläosassa entisen Jalasjärven kunnan Rummukkaperällä. Järven eteläkärki on osa Karviaa. Pinta-alaa järvellä on 0,71165 neliökilometriä ja se on Kyrönjoen valuma-alueen 20. suurin järvi. Rummukkajärven vedenpinta on matalalla ja laskemaan päin, ja pinnankorkeus on 144,9 metriä. Rummukkajärven vedenkorkeutta on aikoinaan laskettu. Nykyisin järvessä on vesijättöalueita.


title: Rummukkajärvi

text: Rummukkajärvi on hyvä lintujärvi.


title: Formula 1 98

text: Formula 1 98 on vuonna 1998 julkaistu formulapeli. Peli sisältää kaikki kauden 1998 radat, tallit ja kuskit. Pelissä on ensimmäistä kertaa mukana suomen kieli. Suomenkielisinä selostajina pelissä toimivat Matti Kyllönen ja Erkki Mustakari. Williamsin Winfield on korvattu sanalla Williams. Ferrarin Marlboro on korvattu viivakoodilla. Benettonin Mild Seven on korvattu sanalla Benetton. McLarenin West on sensuroitu. Jordanin Benson Hedges on korvattu oikean elämän sanalla Buzzin' Hornets. Prostin Gauloises on korvattu viivakoodilla. Pelin valmistettiin kiireellisesti 6 kuukauden aikana, mikä johti siihen, että peliä on usein pidetty yhtenä huonoimmista Formula 1-peleistä.


title: Nikolai Avilov

text: Nikolai Viktorovitš Avilov () (s. 6. elokuuta 1948 Odessa) on ukrainalainen kymmenottelija, joka Neuvostoliittoa edustaen voitti olympiakultaa Münchenissä 1972.


title: Nikolai Avilov

text: Avilov voitti kotikaupungissaan Odessassa nuorten pituushypyn Euroopan mestaruuden 1966. Aikuisten sarjaan siirryttyään hän sijoittui Mexico Cityn olympialaisissa 1968 kymmenottelussa neljänneksi, samoin Ateenan EM-kisoissa seuraavana vuonna. Helsingin EM-kisoissa 1971 hän keskeytti.


title: Nikolai Avilov

text: Münchenin olympialaisissa Avilov onnistui lähes täydellisesti. Hänen kymmenottelusarjansa sisälsi kuusi henkilökohtaista lajiennätystä tai niiden sivuamista ja yhteispistemäärä ylitti entisen ennätyksen yli 300 pisteellä. Lopputulos oli uusi maailmanennätys 8 454 pistettä, jolla tuli kultamitali yli 400 pisteen erolla Leonid Litvinenkooon.


title: Nikolai Avilov

text: Montréalin olympialaisissa 1976 Avilov oli normaaliin tapaan parhaimmillaan hyppylajeissa ja aitajuoksussa, jonka jälkeen nousi kilpailun johtoon. Vielä kiekonheiton jälkeen Avilov johti, mutta kolmessa viimeisessä lajissa hän oli odotetusti Bruce Jenneriä heikompi ja joutui tyytymään pronssimitaliin.


title: Nikolai Avilov

text: Vuosien 1974 ja 1978 EM-kisoissa Avilov ei ollut mukana lainkaan. Hän yritti paluuta vielä Moskovan olympialaisiin ja rikkoi keväällä 1980 vielä kerran 8 000 pisteen rajan. Kisajoukkueeseen häntä ei kuitenkaan valittu.


title: Nikolai Avilov

text: Avilov oli yksi harvoista juutalaista syntyperää olleista neuvostourheilijoista. Hän on naimisissa México Cityn olympialaisten korkeushypyn pronssimitalistin Valentina Kozyrin kanssa.


title: Freeform

text: Freeform-musiikki on konemusiikkia, joka on syntynyt hollantilaisen gabber-hardcore-musiikin ja nopean hardtrance-musiikin yhteisvaikutuksena. Freeformista on havaittavissa hollantilaisen gabber-musiikin, englantilaisen hardcoren, happy hardcoren ja hardtrance-musiikin vaikutuksia. Kappaleille ominaisiksi tunnuspiirteiksi voidaan lukea energisyys ja nopea tempo (170-200bpm).


title: Freeform

text: Alun perin trancecorenakin tunnetun tyylisuuntauksen luojana pidetään yleisesti Scott Brownia ja hänen Evolution Records -kustantamoaan. 1990-luvun gabber-suosion aikoihin Brown teki musiikillisia kokeiluja Englannissa ja julkaisee niitä vielä nykyään Evolution Recordsin kautta. Freeform-musiikin koko kehityskaari onkin helposti luettavissa juuri tämän kyseisen kustantamon katalogista, joka vaihtelee pumppaavasta gabber-biitistä sähköisiin acid-/hardcore-kappaleisiin. Muina tämänlajin tyylisuunnan näyttäjinä pidetään Kevin Energyä ja hänen levymerkkiään Nu NRG -recordsia.


title: Freeform

text: Suomeen kyseinen tyylilaji tuli 1990-luvun lopussa ja asettui klubi-kulttuuriin 2000-luvun alussa, jolloin sitä soittivat suomalaiset yhtyeet Pain On Creation, Carbon Based, Epyx & Cyrez, Re-Form, Nomic ja Tr3oX. Suomalainen freeform on tunnettua maailmanlaajuisesti. FINRG Recordings on suomalainen levymerkki, joka on painottunut freeform-musiikin tuottamiseen ja sen digitaalisen jakeluun.


title: Alexander Gordon Laing

text: Alexander Gordon Laing (27. joulukuuta 1793 Edinburgh, Ison-Britannian kuningaskunta – 26. syyskuuta 1826) oli skotlantilainen tutkimusmatkailija ja ensimmäinen eurooppalainen Timbuktussa.


title: Alexander Gordon Laing

text: Laing aloitti uransa armeijassa Barbadoksella. Hänet siirrettiin vuonna 1822 kapteenina Afrikkaan. Hän teki matkoja mandinkojen pariin sekä Falabaan Solimanavaltioon. Diplomaattisten matkojen ohella Laing yritti löytää Nigerin alkulähteitä, mutta paikalliset pysäyttivät hänet. Vuosina 1823–1824 Laing osallistui Ašantin sotaan. Charles MacCarthyn kuoltua taistelussa Laing lähetettiin Englantiin kertomaan kuvernöörin kuolemasta.


title: Alexander Gordon Laing

text: Englannissa siirtomaista vastannut ministeri Henry Bathurst lähetti Laingin takaisin Afrikkaan tutkimaan tarkemmin Niger-joen hydrologiaa. Bathurst neuvoi Laingia lähtemään matkaan Tripolista ja kulkemaan Timbuktun kautta. Laing lähti Englannista helmikuussa 1825 ja Tripolista Saharaa ylittämään saman vuoden heinäkuussa. Hän saavutti matkakumppaninsa šeikin kanssa Ghadamésin lokakuussa, ja joulukuussa hän pääsi tuatien alueelle, jossa tuaregit ottivat hänet hyvin vastaan.


title: Alexander Gordon Laing

text: Laing jatkoi matkaa 10. tammikuuta 1826 ja suuntasi kohti Timbuktua. Toukokuun ja heinäkuun välisenä aikana Laing kärsi kuumesairaudesta ja tuaregien hyökkäyksistä. Hän oli myös haavoittunut taisteluissa. Laing pääsi kuitenkin Timbuktuun 18. elokuuta. 21.syyskuuta kirjoittamassaan kirjeessä hän kertoi pelkäävänsä paikallisen fulbehallitsija Bellon vihamielisyyttä ja lähtevänsä kaupungista kolmen päivän päästä. Paikallisten mukaan Laing oli lähtenyt suunnitelmiensa mukaan kaupungista, mutta murhattu yöllä 26. syyskuuta.


title: Alexander Gordon Laing

text: Ranskalaiset asettivat vuonna 1903 muistolaatan Laingin vierailusta taloon, jossa hän oli oleskellut 38 päivän ajan.


title: Leena Mörttinen

text: Leena Mörttinen (s. 19. maaliskuuta 1967 Kärkölä) on suomalainen taloustieteilijä. Hän oli Perheyritysten liiton johdossa Matti Vanhasen jälkeen helmikuusta 2015.


title: Leena Mörttinen

text:
Aiemmin Mörttinen työskenteli elokuusta 2012 Elinkeinoelämän keskusliiton kilpailukyky ja kasvu -vastuualueen johtajana. Sitä ennen hän työskenteli Nordeassa Eurooppa-asioista vastaavana johtajana syyskuusta 2009, säästämisestä ja sijoittamisesta vastaavana johtajana tammikuusta 2009 ja Suomen pääekonomistina maaliskuusta 2006.
Ennen Nordeaa Mörttinen työskenteli Suomen Pankissa neuvonantajana ja Euroopan keskuspankissa vanhempana ekonomistina.
Perheyritysten liiton jälkeen Mörttinen siirtyi syksyllä 2017 valtiovarainministeriön rahoitusmarkkinaosaston osastopäälliköksi.


title: Leena Mörttinen

text: Koulutukseltaan Mörttinen on valtiotieteen tohtori. Hän väitteli vuonna 2000 kansantaloustieteestä Helsingin yliopistossa aiheenaan luottojen hinnoittelu ja luottokanava rahapolitiikan vaikutusväylänä.


title: Leena Mörttinen

text: Mörttinen on entisen kokoomuksen kansanedustaja Tapani Mörttisen tytär. Hän asuu Kärkölässä Mörttisten sukutilalla.


title: Joan Spillane

text: Joan Arlene Spillane (31. tammikuuta 1943 Glen Ridge, New Jersey, Yhdysvallat) on yhdysvaltalainen entinen uimari ja olympiavoittaja.


title: Joan Spillane

text: Spillane voitti vuoden 1960 kesäolympialaisissa 17-vuotiaana Roomassa olympiakultaa 4 × 100 metrin vapaauintiviestistä. Spillane on 180 senttimetriä pitkä ja painoi aktiiviurallaan 63 kilogrammaa.


title: Adolf Lindfors (näyttelijä)

text: Adolf Erik Lindfors (18. toukokuuta 1857 – 20. toukokuuta 1929) oli suomalainen näyttelijä ja teatterinjohtaja.


title: Adolf Lindfors (näyttelijä)

text: Lindfors oli aikaisemmin ammatiltaan kirjuri, ja näytteli Ruotsalaisessa teatterissa vuosina 1873–1881. Hän näytteli vuosina 1881–1882 Göteborgin teatterissa ja Fiorinin oopperaseurueessa. Vuonna 1882 hänet kiinnitettiin Suomalaiseen Teatteriin, missä hän peri edesmenneeltä Oskari Vilholta Molière-roolien tulkitsijan ”viitan”. Lindfors toimi vuosina 1892–1894 Dramatiska Föreningenin teatterikiertueen johtajana, mutta palasi Suomalaiseen Teatteriin, missä hän näytteli kuolemaansa saakka. Hän toimi Suomalaisen Teatterin (Suomen Kansallisteatterin) johtajana vuosina 1907–1914.


title: Adolf Lindfors (näyttelijä)

text: Lindfors muistetaan Moliere-rooleistaan, tunnetuin niistä oli "Saiturin" nimiosa Saituri Harpagonina. Hänet muistettiin älyllisenä, temperamenttisena ja taitavana näyttelijänä, jolle sopi korkea-arvoisten henkilöiden roolit. Hänen keskeisiä roolejaan olivat myös Tartuffe ja Falstaff William Shakespearen näytelmissä, lisäksi Victorien Sardoun "Rouva Suorasuun" Napoleon. Lindfors oli näyttelijälaadultaan koomikko ja hänen roolitulkintojansa pidettiin vivahteikkaina ja realistisina. Lindforsia pidettiin ”ranskalaismaisena” näyttelijänä, sillä hänen roolejansa kotimaisissa näytelmissä pidettiin aivan liian ”ranskalaisina”. Myöhemmin hänen paikkansa Moliere-tulkitsijana peri Uuno Laakso.


title: Adolf Lindfors (näyttelijä)

text: Lindfors esiintyi kolmessa mykkäelokuvassa vuosina 1923–1924. Tunnetuin elokuvarooli lienee lukkari Sepeteuksen osa Erkki Karun ohjaamassa, "Nummisuutareiden" ensimmäisessä elokuvasovituksessa 1923.


title: Adolf Lindfors (näyttelijä)

text: Adolf Lindfors on haudattu Kulosaaren hautausmaalle.


title: Anza Mertaranta Allstars

text: Anza Mertaranta Allstars on Antero Mertarannan, Jari Tirkkosen ja Seppo Tammilehdon perustama yhtye, joka soittaa pääasiassa 1960- ja 1970-lukujen musiikkia. Yhtye perustettiin vuoden 2004 syksyllä. Se esiintyy noin kolmenkymmenen keikan vuosivauhdilla.


title: Anza Mertaranta Allstars

text: Yhtye esittää etupäässä Tammilehdon tulkitsemia brittipophittejä 1960-luvulta, hänen itse levyttämiään käännöskappaleita sekä Tirkkosen laulamaa perinnetietoista 1970-luvun suomipoppia ja rockiskelmää.


title: Anza Mertaranta Allstars

text: Yhtyeessä ovat soittaneet aiemmin myös Janne Orava (kitara), Ari Aapro (basso), Matti Hyyrynen (kitara), Jouni Saario (kitara), Heikki Markkula (kitara), Tero Kaario (kosketinsoitin) ja Heikki Haavisto (basso).


title: Anza Mertaranta Allstars

text: Vuoden 2007 loppupuolella kokoonpanoksi vakiintui: Antero Mertaranta (rummut), Seppo Tammilehto (kitara,laulu), Jari ”Jami” Tirkkonen (laulu, lyömäsoittimet), Masi Luoma (kosketinsoitin), Pekka Haavisto (basso) sekä vuorottelevat soolokitaristit Kimmo Hermonen ja Seppo Alajoki. Jami Tirkkosen jäätyä pois kokoonpanosta syksyllä 2009 Kimmo Hermosen tilalle tuli kitaristiksi Jukka Harju, joka toimii myös toisena bändin laulusolistina.


title: Anza Mertaranta Allstars

text: Lokakuussa 2009 yhtye julkaisi ensimmäisen albuminsa "Jytää, poppia ja rautalankaa". Kesällä 2010 bändi julkaisi Seppo Tammilehdon säveltämän ja sanoittaman singlen SINISTÄ JA VIHREÄÄ. Maaliskuussa 2012 kitaristi Jukka Harju lähti Yölintu-yhtyeeseen, ja Allstars jatkoi viisimiehisenä kokoonpanolla: Anza Mertaranta (rummut), Seppo Alajoki (kitara), Masi Luoma (kosketinsoitin), Pekka Haavisto (basso) ja Seppo Tammilehto (laulu, kitara).


title: Jemeljanovon kansainvälinen lentoasema

text: Jemeljanovon kansainvälinen lentoasema eli Krasnojarskin lentoasema () ) on lentoasema Krasnojarskin aluepiirissä Venäjällä. Se sijaitsee Siperiassa Krasnojarskin kaupungin luoteispuolella Jemeljanovon piirissä.


title: Jemeljanovon kansainvälinen lentoasema

text: Lentoasema toimii KrasAir- ja Sibaviatrans-lentoyhtiöiden solmukohtana.


title: Jemeljanovon kansainvälinen lentoasema

text: Krasnojarskin Jemeljanovon lentoasema avattiin vuonna 1980. Kenttä kuuluu matkustajamäärältään Venäjän keskisuurien lentoasemien joukkoon. Vuonna 2013 kentän kautta kulki 2,06 miljoonaa lentomatkustajaa.


title: Craig Burley

text: Craig Burley (s. 24. syyskuuta 1971 Ayr, Skotlanti) on skotlantilainen jalkapalloilija. Aktiiviurallaan hän pelasi pisimpään Chelsean, Celticin ja Derby Countyn joukkueissa. Burleyn pelipaikka on keskikentällä. Vuosina 1995–2003 hän pelasi Skotlannin maajoukkueessa 46 ottelua ja teki niissä yhteensä kolme maalia. Nykyisin hän työskentelee jalkapallo-ohjelmien selostajana.


title: Francisco Buyo

text: Francisco ”Paco” Buyo Sánchez (s. 13. tammikuuta 1958 Betanzos, A Coruña, Espanja) on entinen espanjalainen jalkapallomaalivahti. Espanjan pääsarjassa hän edusti Sevillaa ja Real Madridia.


title: Francisco Buyo

text: Buyo pelasi suurimman osan urastaan Real Madridissa, jossa hän myös menestyi parhaiten voittaen 6 kertaa pääsarjamestaruuden sekä 2 kertaa Zamora-palkinnon. Hän pelasi ammattilaisena yli 20 vuotta ja tilille kertyi yhteensä 542 pääsarjaottelua, joka on kolmanneksi eniten liigan historiassa. Nykyään Buyo on toiminut muun muassa kommentaattorina Al-Jazeeran urheilukanavalla.


title: Francisco Buyo

text: Buyo syntyi Betanzosissa Galiciassa. 14-vuoden iässä Buyo liittyi paikalliseen Ural CF nuorisojoukkueeseen, jossa hän pelasi vuoden. Joukkueessa Buyo pelasi maalivahtina sekä oikeana laitahyökkääjänä, ollen samalla myös joukkueensa paras maalintekijä. Seuraavaksi hän siirtyi pelaamaan kahdeksi vuodeksi Betanzosiin, ennen kuin allekirjoitti sopimuksen maan toiseksi korkeimmalla sarjatasolla pelanneen Mallorcan kanssa. Yhden kauden pelattuaan Mallorcassa hän siirtyi Deportivo La Coruñaan. Deportivossa Buyo pelasi vuoteen 1980 asti, kuitenkin kauden 1978–1979 hän oli lainalla Huescassa.


title: Francisco Buyo

text: Buyo teki debyyttinsä pääsarjassa kaudella 1980–1981, kun hän siirtyi Sevillaan. Hän nousi miltei tultuaan joukkueen ykkösmaalivahdiksi. Kuuden kauden aikana Buyo pelasi Sevillassa 242 ottelua, kaikki kilpailut mukaan lukien. Hän teki Sevilla-aikanaan myös kansainvälisen debyyttinsä Espanjan maajoukkueeseen.


title: Francisco Buyo

text: Buyon vakuuttavat esitykset Sevillassa herättivät kiinnostuksen Real Madridissa ja vuonna 1986 hän siirtyi lopulta Madridiin. Galicialaisvahti edusti Real Madridia vuoteen 1997 asti, jolloin hän päätti ammattilaisuransa. Yhdentoista pelatun kauden aikana Real Madridissa Buyo voitti 6 pääsarjamestaruutta ja 2 Espanjan Cup-mestaruutta. Hänen joukkuekavereinaan ovat pelanneet muun muassa Emilio Butragueño, Manolo Sanchís, Chendo, Rafael Gordillo, Míchel, Hugo Sánchez, Martín Vázquez, Fernando Hierro, Fernando Redondo, Iván Zamorano sekä Raúl.


title: Francisco Buyo

text: Buyo teki debyytin Real Madridissa vuonna 1986 ottelussa Real Murciaa vastaan, jonka Madrid voitti 3–1. Ensimmäisen kauden aikana hän pelasi 44 pääsarjaottelua, jonka päätteeksi joukkue voitti liigamestaruuden. Kotimaan menestyksestä huolimatta Real Madrid ei menestynyt Euroopan kilpailuissa yhtä hyvin. Ensimmäisenä kautenaan Buyo koki kuitenkin unohtumattomia hetkiä Euroopan Cupin neljännesvälierissä, kun vastaan asettui Michel Platinin johtama Juventus. Ensimmäinen osaottelu oli päättynyt Madridin 1-0 voittoon, Juventus voitti vastaavasti toisen osaottelun 1-0 ja täten otteluparin voittaja jouduttiin selvittämään rangaistuspotkukilpailussa. Rangaistuspotkukilpailun voitti Real Madrid, Buyon torjuttua Juventuksen kolme rangaistuspotkua. Buyo voitti ensimmäisen Zamora-palkintonsa toisena kautenaan Madridissa, päästettyään vain 23 maalia 35 ottelussa. Toisen Zamoran hän voitti kaudella 1991–1992.


title: Francisco Buyo

text: Buyon toimiessa Real Madridin maalivahtina joukkue voitti vielä kaksi liigamestaruutta, joista ensimmäinen tuli kaudella 1994–1995. Kauden aikana Buyo piti huikean 709 minuuttiin kestävän putken 3. joulukuuta 1994 – 12. helmikuuta 1995 välisenä aikana, jolloin hänen taakseen ei mennyt yhtään maalia pääsarjaotteluissa. Putki on viidenneksi pisin Espanjan liigan historiassa. Buyo voitti kuudennen ja viimeisen liigamestaruuden hänen viimeisenä kautenaan urallaan 1996–1997. Hän päätti 39-vuotiaana pelaajauransa ja pelasi Real Madridissa yhteensä 343 pääsarjaottelua. Koko urallaan hän pelasi yhteensä 542 pääsarjaottelua ja sijoittuu täten kolmanneksi "eniten pääsarjaotteluita pelanneiden"-listalla, edellä ovat Barcelona-legendat Andoni Zubizarreta ja Eusebio Sacristán.


title: Francisco Buyo

text: Buyo valittiin Espanjan alle 21-vuotiaiden maajoukkueeseen, kun hän pelasi Deportivossa. Hän oli mukana vuoden 1980 kesäolympialaisissa edustamassa maataan. A-maajoukkueessa Buyo pelasi yhteensä 7 maaottelua vuosien 1983–1992 aikana. Hän oli myös mukana joukkueessa vuoden 1984 EM-kilpailuissa.


title: Sulo Muuri

text: Vuosina 1957–1962 Muuri toimi Suomi-Unkari Seuran sihteerinä. Hän työskenteli myös lehdissä Työkansan Sanomat ja Kansan Uutiset. Lisäksi Muuri oli aktiivinen esimerkiksi järjestöissä Suomen Kommunistinen Puolue, Eläkeläiset ja Työväen taiteenharrastajain liitto. Hän harrasti myös kohopainografiikkaa eli linoleikkausta


title: Undeceived

text: Undeceived on norjalaisen metalliyhtye Extolin toinen täyspitkä studioalbumi. Se julkaistiin vuonna 2000 Endtime Productionsilla (Ruotsi), Solid State Recordsilla (Yhdysvallat) ja Avalon Recordsilla (Japani). Century Media uudelleenjulkaisi albumin vuonna 2002. Albumi sisältää Extolin tunnetuimman kappaleen "Ember". Albumista tuli suosittu erityisesti Yhdysvalloissa, jossa yhtye teki kiertueen Undeceivedin julkaisun jälkeen. Albumilta julkaistiin myös vinyylisingle "And I Watch / Human Frailtie's Grave".


title: Undeceived

text: Allmusic-sivuston Vincent Jeffries antoi albumille 4 pistettä viidestä. Hänen mukaansa "hyvän vastaanoton saaneen "Burialin" jälkeen "Undeceived" vain laajensi yhtyeen mainetta progressiivisen death metalin saralla... kitaran ja basson soitto on poikkeuksellisen tarkkaa koko albumilla. Albumilla on monimutkaisen melodisia, lähes jazzhenkisiä hetkiä ja rauhallisempia akustisia kappaleita tarjoamassa hetkeksi lepoa... "Undeceivedilla" ei ole monta heikkoa tai yksipuolista kappaletta."


title: Undeceived

text: "The Metal Observerin" Alexander Melzer kuvailee, että albumilla "perinteisen death metalin raskaaseen soundiin on yhdistetty tunteellisia aineksia, osin abstrakteja, teknisiä kappalerakenteita, annos melodioita ja hieman viulua sekä power metal -vaikutteista puhdasta laulua vastakohdaksi kimakalle death metal -murinalle." Arvostelija kuvaa "Undeceivedia" "nerokkaaksi" ja "vaativaksi musiikiksi" yhdistettynä "ilmiömäiseen soittotaitoon".


title: Undeceived

text: Vuonna 2010 HM-lehti sijoitti Undeceived-albumin sijalle 96 100 kaikkien aikojen parasta kristillistä rockalbumia -listallaan perusteenaan, että "Burial esitteli meille nämä norjalaiset viikinkimetallistit, mutta Undeceived vei tason astetta ylemmäs". Elokuussa 2010 Heaven's Metal -fanzinessa albumi sijoitettiin viidenneksi 100 kaikkien aikojen parasta kristillistä metallialbumia -listalla.Japanin painoksen bonusraita


title: Undeceived

text: Century Median uusintapainoksen bonusraidat


title: Formula One 2000

text: Formula One 2000 on Sonyn kehittämä Formula 1 -peli joka julkaistiin 6. lokakuuta 2000 PlayStationille ja Game Boy Colorille 8. joulukuuta 2000. Peli sisältää kaikki kauden 2000 -kuljettajat, tallit ja radat, uuden Jaguar F1 -tiimin, sekä uuden Indianapolis Motor Speedway -radan Yhdysvalloissa Peli oli Formula 1 -pelisarjan ensimmäinen peli, joka oli Sony Computer Entertainmentin julkaisema. Pelin suomenkielisinä selostajina toimivat Matti Kyllönen ja Erkki Mustakari.


title: Grey goo

text: Grey goo (vapaasti suomentaen ""harmaa massa"" tai ""harmaa mönjä"", amerikanengl. "gray goo") on eräs esitetty maailmanlopun skenaario, jossa nanoteknologisesta materiaalista koostuvat robotit lisääntyvät hallitsemattomasti valmistamalla kopioita itsestään. Nanomassan määrä kasvaisi näin eksponentiaalisesti, kunnes kaikki saatavilla oleva materiaali olisi käytetty uusien nanorobottien rakentamiseen. Termin kehitti K. Eric Drexler 1980-luvun puolivälissä.


title: Grey goo

text: Termiä "gray goo" käytti ensin nanoteknologian pioneeri Eric Drexler kirjassaan "Engines of Creation" (1986). Neljännessä luvussa, "Engines Of Abundance", Drexler kuvaa sekä eksponentiaalisen kasvun että luontaiset rajoitukset kuvailemalla nanokoneita, jotka voivat toimia vain jos niille annetaan tiettyjä raaka-aineita. Kirjansa 11. luvussa Drexler huomauttaa, että geometrinen kasvu, jonka mahdollistaa itsensä kopioiminen, rajoittuu sopivien raakamateriaalien saatavuuteen.


title: Grey goo

text: Drexler käytti termiä korostaakseen, että "gray goo" olisi evoluution näkökulmasta ihmiseen verrattuna ylivoimainen, mutta ei millään tavalla arvokas.


title: Grey goo

text: Eräässä History Channel -tv-kanavan ohjelmassa kuvataan futuristinen maailmanlopun skenaario, jossa rannikolla tapahtuvaan öljyonnettomuuden siivoamiseen käytetään nanorobotteja. Ohjelmointivirheen vuoksi nanorobotit kuitenkin tuhoavat kaikki hiilipohjaiset asiat, myös hiilipohjaiset elämänmuodot, öljyn sisältämän hiilivedyn sijaan. Nanorobotit tuhoavat kaiken tuottaen kopioita itsestään. Päivien kuluessa Maa on muuttunut pölyksi.


title: Grey goo

text: Bill Joy, eräs Sun Microsystemsin perustajista, keskusteli joistakin tämän teknologian ongelmista tunnetussa "Wired"-lehden artikkelissaan "Why the Future Doesn't Need Us" (suom. "Miksi tulevaisuus ei tarvitse meitä"). Suorana vastineena Joyn nostamiin huolenaiheisiin nanolääketieteen pioneeri Robert Freitas julkaisi ensimmäisen kvantitatiivisen analyysin ekofagia-skenaariosta.


title: Grey goo

text: Grey goo esiintyy useissa science fiction -genreen kuuluvissa kirjoissa, tv-sarjoissa ja elokuvissa.


title: Herkuleskuoriainen

text: Herkuleskuoriainen ("Dynastes hercules") on eräs maapallon kookkaimmista tunnetuista kovakuoriaislajeista. Sitä tavataan sademetsissä aina Keski-Amerikasta Etelä-Amerikan Brasiliaan ja Pienille Antilleille saakka.


title: Herkuleskuoriainen

text:
Aikuisen herkuleskuoriaisen pituus voi vaihdella alalaji- ja yksilökohtaisesti 5-17 cm, kun sen sarven pituus lasketaan mukaan muuhun ruumiin pituuteen.
Koirailla on kaksi mustaa sarvea: alempi on kuoriaisen pään etureunassa ja kaartuu hieman ylöspäin, ylempi sarvi lähtee etuselästä ja kaareutuu loivasti alaspäin. Ylemmän sarven alapuoli on paksun karvapeitteen peitossa. Koiraiden sarvet onkin mielletty herkuleskuoriaisen tunnistettavimmaksi piirteeksi sen ulkonäössä, ja ne ovat monesti jopa pidemmät kuin sen muu ruumis. Sarvia koiraat käyttävät lähinnä kamppailuissa toisia lajin naaraista kilpailevia koiraita vastaan.


title: Herkuleskuoriainen

text: Herkuleskuoriaisen pää ja etuselkä ovat mustat ja sen peitinsiipien väritys vaihtelee oliivin vihreästä vaalean ruskeaan. Lajilla esiintyy sukupuolten välistä kaksimuotoisuutta. Koiraiden peitinsiipien pinnassa on havaittavissa pieniä mustia täpliä, jotka naarailla ovat paljon vaaleampia, eivätkä läheskään niin selkeitä. Naaraat ovat yleensä pienempiä kuin koiraat, eikä niillä ole sarvia. Naaraan ruumista peittää lyhyiden ja pehmeiden karvojen kerros.


title: Herkuleskuoriainen

text: Herkuleskuoriainen on aktiivinen öisin ja on voimakkaasti kiinnostunut erilaisista valonlähteistä, jotka poikkeavat sen tavallisen pimeistä olosuhteista.


title: Herkuleskuoriainen

text: Ympäristön kosteus vaikuttaa olennaisesti kuoriaisen väritykseen. Kuivemmissa oloissa etenkin sen peitinsiivet ovat vaaleammat kuin kosteudelle altistuneena. Kosteuden ollessa suurempi kuoriaisen väritys muuttuu tummemmaksi.


title: Herkuleskuoriainen

text: Aikuiset kuoriaiset saavat ravintonsa maatuvasta kasviaineksesta ja trooppisista hedelmistä, kun taas toukat syövät lähinnä maaperässä olevaa lahoavaa puumateriaa.


title: Herkuleskuoriainen

text: Hoidettaessa esimerkiksi lemmikkeinä toukkia ruokitaan usein myös koiranruokapelleteillä ja muilla proteiinipitoisilla ruoilla. Aikuisen kuoriaisen suuren koon kannalta pidetään tärkeänä, että se on saanut riittävästi syödä ravinteita toukkavaiheen aikana.


title: Herkuleskuoriainen

text:
Herkuleskuoriaisten parittelu ajoittuu vuoden sateiselle kaudelle. Kiima-aikaan koiraat tulevat hyvin aggressiivisiksi. Koiraiden välisissä kaksintaisteluissa ne kääntelevät voimakkaasti päätään ja etuselkäänsä, mikä saa aikaan inisevää ääntä. Kamppailuissa ne pyrkivät tarttumaan vastustajaan sarvillaan nostaen sen irti maasta ja heittäen sitten maanpintaan. Joskus kuoriainen saattaa leikkautua kahtiakin näissä sarvilla käydyissä taisteluissa. Paremmin pärjännyt koiras saattaa hetken marssia hävinneen vastustajansa ympärillä
ylistääkseen sen menestystä taistelussa.


title: Herkuleskuoriainen

text: Kamppailun voittanut koiras saa naaraan huomion, jolloin naaras suostuu paritteluun, ja koiras kiipeää naaraan selän päälle.


title: Herkuleskuoriainen

text: Naaraat munivat munansa maaperän maatuvaan puumateriaan. Herkuleskuoriaisen toukka luo nahkansa kolme kertaa ennen koteloitumista. Kolmanteen vaiheeseen edennyt kookas toukka syö runsaasti maatuvaa puuainesta, minkä jälkeen se muodostaa ympärilleen kotelon ympäröivistä puunosasista ja kasvualustasta. Toukka kehittyy aikuisen herkuleskuoriaisen muotoon kotelon sisällä, minkä aikana se saa suojaa ympäröivästä kotelostaan. Kun kehittymisprosessi on loppunut, kuoriainen tulee esiin. Tällöin kuoriainen on hyvin haavoittuvainen, sillä sen kitiininen kuori ei ole vielä kovettunut. Saattaa kestää jopa kolme viikkoa ennen kuin kuori on täysin kovettunut ja saanut sen lopullisen värityksensä.


title: Bururin provinssi

text: Bururin provinssi on suurin Burundin 17 provinssista. Sen pinta-ala on 2 465 km². Vuonna 1999 provinssin väkiluku oli lähes 438 000. Se sijaitsee maan lounaisosassa. Provinssin pääkaupunki on Bururi (18 500 asukasta vuonna 1999). Toinen suuri kaupunki on Rumonge, joka sijaitsee Tanganjikajärven rannalla. Bururissa on vielä jäljellä jonkin verran metsää, jota suojellaan kolmella luonnonsuojelualueella. Bururi Forest National Reserve on monien lintujen pesimäalue.


title: Bururin provinssi

text: Bururin provinssi jakautuu yhdeksään kuntaan:


title: Liimakaula

text: Liimakaula on kitaroihin (ja vastaaviin kielisoittimiin) liittyvä termi, joka tarkoittaa kaulan kiinnittämistä runkoon liimaamalla.


title: Liimakaula

text: Liimakauloja käytetään ensisijaisesti akustisissa kitaroissa. Lähes kaikki akustisten kitaroiden valmistajat käyttävät tätä tapaa, huomattavana poikkeuksena Taylor Guitars, joka suosii pulttikaula-kiinnitystä.


title: Liimakaula

text: Sähkökitaramarkkinoilla Gibson on perinteisesti valmistanut liimakaulaisia kitaroita. Muun muassa tunnetut mallit Gibson SG ja Les Paul valmistetaan näin.


title: Juri Trutnev

text: Juri Petrovitš Trutnev (; s. 1. maaliskuuta 1956) on venäläinen poliitikko. Hän toimi Permin pormestarina vuosina 1996–2000 ja Permin aluepiirin kuvernöörinä 2000–2004. Vuonna 2004 hänestä tuli maansa luonnonvara- ja ekologiaministeri.


title: Juri Trutnev

text: Trutnev syntyi Permissä ja valmistui kaupungin polyteknillisestä instituutista vuonna 1978. Hän sai Kunniaritarikunnan merkin vuonna 1998.


title: Nautinto

text: Nautinto on voimakasta mielihyvää. Ihmiset kokevat nautintoa erilaisesta toiminnasta, kuten syömisestä, liikunnasta, seksistä, seuraelämästä ja taiteesta. Kyvyttömyyttä tuntea mielihyvää nimitetään anhedoniaksi. Sitä aiheuttavat muun muassa masennus ja skitsofrenia. Ihmisiä voidaan kannustaa ja palkita erilaisilla palkkioilla, jotka tuottavat nautintoa.


title: Nautinto

text: Antiikin kreikkalaisessa filosofiassa nautinnosta käytettiin termiä "hedone". Sen merkityksestä ja määritelmästä oli erilaisia mielipiteitä. Platon ja Aristoteles hylkäsivät sekä äärimmäisen hedonismin että antihedonismin, kun taas jotkut toiset filosofit ja koulukunnat ottivat äärimmäisempiä kantoja. Epikurolaisuudessa "hedone" oli korkein hyvä.


title: Charles Montagu Doughty

text: Charles Montagu Doughty (19. elokuuta 1843 Thaberton, Englanti, Yhdistynyt kuningaskunta – 20. tammikuuta 1926 Sissinghurst, Englanti, Yhdistynyt kuningaskunta) oli brittiläinen runoilija ja matkailija.


title: Charles Montagu Doughty

text: Doughty opiskeli geologiaa Cambridgen yliopistossa. Hän oli kiinnostunut tutkimaan muinaisia kirjoituksia alkuperäisessä ympäristössä Arabiassa. Vuosien 1876–1878 Doughty matkusti beduiinien keskuudessa Arabian keski- ja länsiosassa. Hän ei missään vaiheessa naamioitunut paikalliseksi, eikä kieltänyt kristinuskoaan.


title: Charles Montagu Doughty

text: Doughty kirjoitti matkoistaan kirjan "Travels in Arabia Deserta", joka julkaistiin vuonna 1888. Se ei saavuttanut suosiota ilmestyessään, mutta sitä pidetään nykyään matkakirjallisuuden merkkiteoksena. Doughtyn kirja sai mainetta vasta ensimmäisen maailmansodan jälkeen, kun T. E. Lawrence oli mukana tekemässä kirjasta toista painosta. Lawrence kirjoitti myös uuteen painokseen kymmensivuisen johdannon.


title: Charles Doughty

text: Charles Doughty voi tarkoittaa seuraavia henkilöitä:


title: Ratula (Orimattila)

text: Ratula on Orimattilan kylä entisessä Artjärven kunnassa Päijät-Hämeessä Villikkalan ja Hietanan kylien välissä.


title: Ratula (Orimattila)

text: Kirjallisia viitteitä Ratulan kylän olemassa olosta löytyy 1500-luvulta. Kylän kehittymiselle suuren sysäyksen antoi 30-vuotisessa sodassa menestynyt Arvid Forbus, joka oli saanut koko Artjärven pitäjän läänitykseksi Ruotsin kuningatar Kristiinalta noin vuonna 1640. Forbus perusti Ratulan kartanon ja kylä alkoi kasvaa vauhdilla. Kartanon isäntänä Forbusin jälkeen toimi kreivi Axel Julius De la Gardie. Kartanon tiluksiin kuului koko Ratulan kylä Soinojankulmalta Taulunportille. Vauraaseen kartanoon on kuulunut oma meijeri, mylly ja kasvihuoneita.


title: Ratula (Orimattila)

text: Työväenyhdistyksen Ratulaan perustivat 14. tammikuuta 1906 58 perustajäsentä. Johtokuntaan valittiin Antti Lassila, H. Laine, W. Ahonen, E. Sevon ja Aug. Mäkelä. Yhdistys kokoontui kodeissa. Samana vuonna yhdistys sai kotkalaisen puhuja Vuorenmaan koululle iltamiinsa. 1908 yhdistys valitsi kaksi ostajaa Ratulan kartanosta työväentalo varten ostettaville puille. Ratulan kartanon omistaja Eugenia von Ettet lupasi puut ja vapaavalintaisen tontin maksutta. Hänet ja tilanhoitaja G. A. Rothkirch kutsuttiin vieraiksi avajaisiin, mitkä järjestettiin 6. syyskuuta 1908. Työväenyhdistyksen kirjasto katosi 1918 sisällissodassa, minkä jälkeen talo jäi hartaustilaisuuksia varten ensin papille, sitten tansseja järjestävälle poliisille. Lopulta työväenyhdistys sai talonsa takaisin. Taloa korjattiin ja laajennettiin 1926.


title: Ratula (Orimattila)

text: Toinen maailmansota toi Ratulaan Vahvialasta, Muolaasta ja Säkkijärveltä karjalaisia evakkoja, joille lohkaistiin parikymmentä 18–20 hehtaarin tilaa enimmäkseen kartanon maista. Kartanolle jäi maita enää muutama kymmenen hehtaaria. Uudisasukkaat toivat uutta eloa kylään.


title: Ratula (Orimattila)

text: Kylässä elettiin 1950-luvulla vilkasta aikaa, kun kylällä oli samanaikaisesti neljä kauppaa, kaksi postia ja jopa oma elokuvateatteri työväentalolla, jossa elokuvia näyttivät kiertävät koneenkäyttäjät. Ratulassa oli myös kaksi koulua ja oma urheiluseura, Vahvialan Kiista.


title: Ratula (Orimattila)

text: Homeno-nimellä kutsutaan Ratulan kartanon ja Orimattilan Kuivannon välistä aluetta. Homeno-nimistä aluetta ei kuitenkaan ole alkujaan ollut. Ratulan toiselle postille piti antaa joku toinen nimi, koska Ratula oli jo käytössä Elimäellä. Ratulan vanhasta nimistöstä postitoimipaikan nimeksi valittiin Homento. Postilaitoksen kirjoitusvirheen vuoksi nimi muuttui Homenoksi.


title: Ratula (Orimattila)

text: Kansanedustajana vuosina 1983–1987 toimi ratulalainen Helvi Koskinen, syntyjään Vahvialasta.


title: Kibiran kansallispuisto

text: Kibiran kansallispuisto on Burundin merkittävin luonnonsuojelualue, ja maan suurin koskematon metsäalue. Sen pinta-ala on 40000 hehtaaria. Puisto tunetaan ennen kaikkea apinoistaan: siellä on simpansseja, paviaaneja, marakatteja ja gueretsoja.


title: Kibiran kansallispuisto

text:
Puisto sijaitsee Kongojoen ja Niilin välisellä vedenjakajalla. Se ulottuu Ruandan vastaiselle rajalle, ja muodostaa yhdessä Ruandan puolella olevan
Nyungwen metsän kanssa laajan yhtenäisen metsäalueen. Alue on ollut lain suojaama jo vuodesta 1933. Se on ollut alkujaan kuninkaallisille varattu metsästys- ja hauta-alue.


title: Butembo

text: Butembo on kaupunki Kongon demokraattisen tasavallan koillisosassa. Vuoden 2004 arvion mukaan siellä asui noin 165 000 asukasta. Virungan kansallispuisto gorilloineen on alueen suurin nähtävyys.


title: Ulkoilmamaalaus

text: Ulkoilmamaalaus eli plein-air-maalaus ( = ulkoilmassa) on maalaamista alusta loppuun ulkona.


title: Ulkoilmamaalaus

text:
Taiteilijat olivat jo pitkään maalanneet ulkona, mutta vielä 1800-luvun alkupuolella oli tapana maalata lopulliset teokset valmiiksi ateljeessa.
1800-luvun lopulla maisemien ja maisemaan sijoitettujen ihmisten maalaaminen ulkona, luonnonvalossa tuli yleiseksi. Ulkoilmamaalausta on pidetty alun perin Ranskasta lähtöisin olevana maalaustapana. Barbizonin koulukunta ja impressionistit aloittivat ulkoilmamaalauksen. Myös Newlynin koulukunta, Englannissa 1880-luvulta 1900-luvun alkuun pienessä Cornwallin kalastajakylässä toiminut taiteilijasiirtokunta painotti ulkoilmamaalausta. Useissa ajan taiteilijakolonioissa eli taiteilijasiirtokunnissa harjoitettiin ulkoilmamaalausta. Myös suomalaiset taiteilijat omaksuivat uuden maalaustavan, ja Suomessa Ahvenanmaalla toimi Önningebyn taiteilijasiirtokunta, joka keskittyi ulkoilmamaalaukseen.
Berndt Lindholm kuvaili ulkoilmamaalausta näin::


title: Ulkoilmamaalaus

text: Tehdasvalmisteisten öljyvärituubien tulo markkinoille vaikutti ulkoilmamaalauksen yleistymiseen. Aikaisemmin maalari teki omat maalinsa hiertämällä ja sekoittamalla pigmentin pellavaöljyyn. Uudet, valmiiksi sekoitetut maalit oli pakattu tuubiin, jossa maalin koostumus oli tahnamaista. Ulkoilmamaalauksen syntyaikoihin yleistyivät myös maalaustelineet, joissa oli kokoonpainuvat teleskooppijalat ja laatikko, jossa saattoi säilyttää maalausvälineitä. Näiden välineiden avulla retket metsiin ja erämaihin tulivat vähemmän hankaliksi.


title: Ulkoilmamaalaus

text: Maalausprosessi nopeutui huomattavasti. Maalien paksusta, tahnamaisesta luonteesta tuli uusi tyyli, kuten myös alla prima -maalaustekniikasta sekä spontaanista maalausotteesta. Aikaisemmissa pittoreskeissa ja akateemisissa maisemamaalauksissa oli usein tummahkot ja ruskeat sävyt, johtuen alun perin tummennetun Clauden lasin käytöstä. Tällaiset maalaukset saivat väistyä vaaleampien ja kirkkaampien värien tieltä. Uutta impressionismin ja ulkoilmamaalauksen mukaista tyyliä kutsuttiin Suomessa myös valomaalaukseksi.


title: Kongon tasavallan sisällissota

text: Kongon tasavallan sisällissota käytiin vuosina 1997–1999 kahta presidenttiehdokasta kannattavien joukkojen välillä, ja laajeni kansainväliseksi selkkaukseksi, johon sekaantuivat ruandalaiset hutukapinalliset ja Angolan joukot.


title: Kongon tasavallan sisällissota

text: Sosiaalidemokraattinen Pascal Lissouba toimi presidenttinä 1992–1997. Vuoden 1997 presidentinvaalien lähestyessä Lissouba lähetti joukkonsa riisumaan aseista kommunistisen edellisen presidentin, kenraali Denis Sassou Nguesson yksityisen armeijan. Tästä puhkesi taisteluita Lissouban ja Nguesson joukkojen väälille. Taisteluissa kuoli yli 10 000 ihmistä. Vielä useampia lähti maanpakoon, etenkin Gabonin puolelle.


title: Kongon tasavallan sisällissota

text:
Useita satoja angolalaisia sotilaita taisteli Nguesson puolella.
Denis Sassou Nguesso voitti sisällissodan angolalaisten avulla, ja toimii edelleen maansa presidenttinä.


title: Elisabet Pfalzilainen

text: Elisabet Pfalzilainen eli Elisabet Böömiläinen (26. joulukuuta 1618 – 11. helmikuuta 1680) oli protestanttinen Herfordin abbedissa. Hänen vanhempansa olivat Pfalzin vaaliruhtinas Fredrik V ja Elisabet Stuart, jotka valittiin lyhyeksi aikaa myös Böömin hallitsijoiksi. Elisabet oli filosofisessa kirjeenvaihdossa René Descartesin kanssa seitsemän vuotta Descartesin kuolemaan 1650 asti.


title: Elisabet Pfalzilainen

text: Isänsä vallasta syöksemisen jälkeen Elisabet vietti varhaisnuoruutensa Berliinissä isoäitinsä Julianan hoivissa, jonka isä oli Vilhelm I Oranialainen ja joka antoi hänen ajatuksilleen ylevän ja hurskaan suunnan. Yhdeksän- tai kymmenvuotiaana hänet lähetettiin sisarustensa kanssa täydentämään opintojaan Leideniin Alankomaihin, missä hän opiskeli klassisia ja nykyaikaisia kieliä, taidetta, kirjallisuutta ja osoitti erityistä taipumusta filosofian opintoihin. Hän sai kutsumanimen "Kreikatar", koska hän oli hämmästyttävän perehtynyt klassisiin kieliin. Myöhemmin hän muutti Haagiin, jossa hänen vanhempansa pitivät hiljaista hovia, jota ympäröi valikoitu piiri ylhäisiä ja oppineita miehiä. Häntä suunniteltiin naitettavaksi Puolan kuninkaalle Vladislav IV Vaasalle. Koska hän oli harras protestantti, hänen sanotaan kieltäytyneen avioliitosta katolisen kuninkaan kanssa. Noihin aikoihin katolisten ja protestanttien välinen kolmikymmenvuotinen sota oli loppuvaiheissaan.


title: Elisabet Pfalzilainen

text: Hänen perhettään kohdanneet monet ikävyydet ehkä vahvistivat hänen päätöstään. Vuonna 1639 hän ryhtyi kirjeenvaihtoon oppineen hollantilaisen Anna Maria van Schurmanin kanssa. Hiukan myöhemmin hän tutustui René Descartesiin, joka hänen pyynnöstään ryhtyi hänen opettajakseen filosofiassa ja siveysopissa, ja vuonna 1644 Descartes omisti hänelle teoksensa "Principia". Vuonna 1649 Descartes noudatti Ruotsin kuningattaren Kristiinan kutsua, mutta jatkoi kirjeenvaihtoa Elisabetin kanssa kuolemaansa asti, joka tapahtui seuraavana vuonna. Tuolloin Elizabeth palasi Heidelbergiin veljensä Kaarle I Ludvigin kanssa, joka oli nyt vaaliruhtinas, mutta veljen perhevaikeudet aiheuttivat, että Elisabet lähti pois Heidelbergistä. Ollessaan tätinsä luona Krossenissa hän tutustui Cocceiukseen, joka ryhtyi hänen kanssaan kirjeenvaihtoon ja omisti hänelle versionsa "Laulujen laulusta". Cocceiuksen vaikutuksesta hän ryhtyi tutkimaan Raamattua.


title: Elisabet Pfalzilainen

text: Vuonna 1667 hänestä tuli Herfordin evankelisen luostarin abbedissa. Vuonna 1670 hän otti vastaan Jean de Labadien seuraajia, joiden hurskaus vetosi häneen. Myöhemmin hän oli yhteydessä kveekareihin, ja itse William Penn tuli 1677 Robert Barclayn kanssa kolmeksi päiväksi hänen luokseen. Ystävyys Penniin säilyi Elisabetin kuolemaan asti 1680, ja Penn kunnioitti hänen muistoaan teoksensa "No Cross, No Crown" (1682) toisessa painoksessa ylistäen hänen hurskauttaan ja hyveellisyyttään, vaatimattomuuttaan, huolehtivaisuuttaan, oikeudenmukaisuuttaan, nöyryyttään ja armeliaisuuttaan. Gottfried Leibniz vieraili Elisabetin luona 1678.


title: Elisabet Pfalzilainen

text: "Teoksessaan Descartesista ja Elisabetista Léon Petit väittää että he olivat rakastuneita toisiinsa [Leon Petit, "Descartes et la Princesse Elizabeth: roman d'amour vecu" (Paris, 1969)]. Genevieve Rodis-Lewis on taipuvainen olemaan samaa mieltä, joskin hänen mielestään kyse ei ollut seksuaalisesta intohimosta." [A.C.Grayling, "Descartes, The Life of René Descartes and Its Place in His Times" (London, 2005)]


title: Elisabet Pfalzilainen

text: Elisabetia on kuvailtu erittäin älykkääksi naiseksi, joka puhui kuutta kieltä ja jolla oli matemaattisia kykyjä. Kirjeenvaihdossaan Descartesin kanssa hän esittää hyvin kriitisiä kysymyksiä Descartesin dualismia koskevasta filosofiasta, jossa esitetään, että ihmisen mieli ja ruumis ovat toisistaan erillisiä. Hän kysyy, miten mieli ja ruumis ovat vuorovaikutuksessa keskenään, jos ne ovat erillisiä.


title: Elisabet Pfalzilainen

text: Descartes ei antanut kysymykseen tyydyttävää vastausta.


title: Wilfrid Scawen Blunt

text: Wilfrid Scawen Blunt (etunimi myös muodossa Wilfred) (17. elokuuta 1840 Petworth, Englanti – 10. syyskuuta 1922) oli brittiläinen diplomaatti, runoilija, esseisti, matkailija ja arabianhevosten kasvattaja.


title: Wilfrid Scawen Blunt

text: Blunt toimi diplomaattina yksitoista vuotta Euroopassa ja Pohjois-Amerikassa. Vuonna 1869 hän meni naimisiin George Gordon Byronin tyttärentyttären Anne Isabella Noel Kingin kanssa. Samana vuonna Blunt jätti diplomaatin virkansa.


title: Wilfrid Scawen Blunt

text: Vuonna 1878 Blunt matkusteli Saudi-Arabiassa. Matkojensa aikana hänestä tuli Yhdistyneen kuningaskunnan siirtomaavallan vastustaja. Blunt oli kiinnostunut Egyptin ja Intian vapattamisesta, mitä heijastavat hänen teoksensa "The Future of Islam" (1882), "Ideas about India" (1885) ja "The Secret History of the English Occupation of Egypt" (1907).


title: Wilfrid Scawen Blunt

text: Kotimaassaan Blunt yritti vaikuttaa poliitikkoihin. Hän muun muassa painosti pääministeri William Ewart Gladstonea Egyptin itsenäisyyden puolesta. Blunt ajoi myös Irlannin itsenäistymistä, minkä johdosta hän joutui myös hetkeksi vankilaan.


title: Joe Rullier

text: Joe Rullier (s. 28. tammikuuta 1980 Montreal, Kanada) on kanadalainen jääkiekkoilija, pelipaikaltaan puolustaja.


title: Joe Rullier

text: Rullier pelasi viimeiset juniorivuotensa QMJHL:n Rimouski Océanicissa, jota edusti 1996–2000. Hän oli voittamassa viimeisellä kaudellaan sekä QMJHL:n mestaruutta että koko Kanadan juniorijärjestelmän Canadian Hockey Leaguen mestaruutta, Memorial Cupia. Rullier varattiin NHL:ään , kun Los Angeles Kings otti hänen oikeutensa 133. varausvuorolla.


title: Joe Rullier

text: Rullier aloittii ammattilaisuransa kaudella 2000–2001, kun hän edusti koko kauden farmisarja AHL:n Lowell Lock Monstersia. Rullier pelasi viisi kautta Los Angelesin organisaatiossa, muttei pelannut otteluakaan NHL:ssä. Kaudet 2001–2005 hän pelasi Manchester Monarchsissa. Rullier teki elokuussa 2005 sopimuksen New York Rangersin kanssa. Rullier pelasi AHL:n Hartford Wolf Packissa 51 ottelua, kunnes hänet lainattiin takaisin Manchesteriin vaihdossa Brad Smythiin.


title: Joe Rullier

text: Heinäkuussa 2006 Rullier teki sopimuksen Vancouver Canucksin kanssa. Rullier pelasi tammikuulle 2007 Vancouverin organisaatiossa Manitoba Moosessa, kunnes hänet kaupattiin Anaheim Ducksiin vaihdossa Colby Genowayhyn. Rullier kaupattiin vielä toistamiseen kesken kauden 2006–2007, kun Anaheim lähetti hänet Tampa Bay Lightningiin, josta se sai Doug O’Brienin. Rullier pelasi kauden aikana kolmessa eri joukkueessa AHL:ssa: Manitobassa, Portland Piratesissa ja Springfield Falconsissa.


title: Joe Rullier

text: Rullier teki Rauman Lukon kanssa sopimuksen kesällä 2007, mutta ei kuitenkaan saapunut Raumalle, vaan jatkoi AHL:ssä. Rullier teki sopimuksen myös Ruotsin Elitserienissä pelaavan Södertälje SK:n kanssa, mutta Ruotsissakaan hän ei pelannut yhtäkään ottelua. Rullier teki lokakuussa 2008 koesopimuksen AHL-seura Bridgeport Sound Tigersiin, joka kuitenkin vapautti hänet sopimuksestaan joulukuussa 20 pelin jälkeen. Hän siirtyi loppukaudeksi Sveitsin pääsarjaan Kloten Flyersiin.


title: Joe Rullier

text: Rullier aloitti kauden 2008–2009 AHL:n Binghamton Senatorsissa, mutta ei pelannut joukkueessa kuin kolme ottelua. Seuraavaksi hän siirtyi Hämeenlinnan Pallokerhoon jääkiekon SM-liigaaan tultuaan joukkueeseen loppukauden 2008–2009 kestäneellä sopimuksella marraskuussa 2008. Hän pelasi kuitenkin vain kuudessa ottelussa harjoituksissa tulleen sormivamman ja sitä seuranneen leikkauksen vuoksi. Rullier ei pelannut loppukaudella otteluakaan, ja kaudella 2009–2010 hän teki pelaajasopimuksen vasta joulukuussa, kun Jokerit kiinnitti miehen puolustajapulan takia joukkueeseen tammikuuhun kestävällä sopimuksella.


title: Joe Rullier

text: Syksyllä 2010 Rullier oli Boston Bruinsin harjoitusleirillä, mutta hänet vapautettiin koesopimuksesta ennen kauden alkua. Joulukuun alussa hän teki sopimuksen ECHL:ssä pelaavan Bakersfield Condorsin kanssa. Condorsissa Rullier pelasi helmikuun alkuun, jolloin hän siirtyi loppukaudeksi Slovakian pääsarjan HC Slovan Bratislavaan.


title: Bertram Thomas

text: Bertram Thomas (13. heinäkuuta 1892 Pill, Englanti – 27. joulukuuta 1950 Kairo, Egypti) oli brittiläinen virkamies ja ensimmäinen länsimaalainen, joka ylitti Rub’ al-Khalin autiomaan Arabian niemimaalla.


title: Bertram Thomas

text: Thomas opiskeli Trinity Collegessa ja työskenteli virkamiehenä vuodet 1908–1914. Ensimmäisessä maailmansodassa Thomas taisteli Belgiassa ja Irakissa. Tämän jälkeen hän toimi Britannian hallinnossa Mesopotamian mandaattialueella ja Transjordaniassa. Vuonna 1925 Thomas nimitettiin Muscat ja Omanin sulttaanin talousministeriksi ja visiiriksi.


title: Bertram Thomas

text: Omanissa Thomas työskenteli vuoteen 1932. Hän teki tuona aikana monia matkoja aavikkoalueille. Helmikuun viidentenä päivänä 1931 Thomas saapui beduiiniryhmän kanssa Dohaan Persianlahden rannalle. Hän oli lähtenyt Dhofarista Intian valtameren rannalta 58 päivää aikaisemmin. Thomasista tuli matkansa ansiosta ensimmäinen eurooppalainen, joka ylitti karun Rub’ al-Khalin. Tämän jälkeen hän ei tehnyt enää uusia tutkimusmatkoja Thomas julkaisi vuonna 1932 matkoistaan kirjan "Arabia Felix", jossa hän kuvaa aavikon eläimiä, asukkaita ja kulttuuria.


title: Kansainvälisen Jääkiekkoliiton vuosisadan tähtikentällinen

text: IIHF:n vuosisadan tähtikentällinen on Kansainvälisen jääkiekkoliiton vuonna 2008 valitsema kuuden pelaajan kunniagalleria. Valintaperusteena oli kansainvälisissä turnauksissa kunnostautuminen. Valitsijaraati koostui 56 jääkiekkotuntijasta, jotka valittiin 16 maasta sekä Pohjois-Amerikasta että Euroopasta. Yhden 56 äänestä antoi kollektiivisesti The Hockey News -lehden henkilökunta.


title: Corona (olut)

text: Corona Extra on meksikolainen olut. Se on myydyin olut Meksikossa ja yksi myydyimmistä oluista maailmanlaajuisesti. Coronaa on saatavissa yli 150 maassa. Se on meksikolaisen Grupo Modelo-panimoyhtymän tunnetuin olutnimike. Modelo-panimoyhtymä siirtyi vuonna 2013 kansainvälisen panimojätin Anheuser-Busch InBevin tytäryhtiöksi. Tällöin Coronasta tehtiin eräs panimojätin kansainvälisistä tuotenimistä.


title: Corona (olut)

text: Perinteisiä tapoja tarjoilla corona-olutta on joko sitruuna- tai limettilohko pullonsuuhun pujotettuna. Tämän tavan pohjana on väitetty olevan se, että tämä menettely karkottaa pulloon pyrkiviä kärpäsiä, vaikkakin nyttemmin kyseessä on enemmän perinne/tyyliseikka ja makuasia.


title: Euroopan unionin sisämarkkinat

text: Euroopan unionin sisämarkkinat on kokonaisuus, joka käsittää Euroopan unionin jäsenvaltioiden välisten kaupan esteiden poistamista kaupankäynnin vilkastuttamiseksi. Brittiläisessä kielenkäytössä Euroopan unionin sisämarkkinoihin viitataan yhteismarkkinoiden kehittyneenä muotona, "single market".


title: Euroopan unionin sisämarkkinat

text: Euroopan unionilla on myös muita sisämarkkinaulottuvuuksia, kuten EFTA-maita varten muodostettu Euroopan talousalue, johon kuuluvat EFTA:n kautta Islanti, Liechtenstein ja Norja. Sveitsi ei voi kuulua Euroopan talousalueeseen suoraan, koska asiasta on kansanäänestyspäätös. Tämän vuoksi Sveitsi teki EFTA:sta riippumatta suoran sopimuksen Euroopan unionin kanssa samankaltaisista järjestelyistä kuin minkä muut EFTA-maat tekivät yhdessä EFTA:n kautta.


title: Euroopan unionin sisämarkkinat

text: Muita sisämarkkinoiden (single market)-kaltaisia yhteismarkkinoita pidemmälle meneviä kauppa-alueita ovat CARICOMn yhteismarkkina, johon kuitenkin englannin kielellä viitataan jo sisämarkkinana sekä Persianlahden arabimaiden yhteistyöneuvoston yhteismarkkina.


title: Euroopan unionin sisämarkkinat

text: Sisämarkkinoiden luomista pidetään yhtenä Euroopan unionin tärkeimmistä saavutuksista. Jäsenvaltioiden välisen kaupan ja vapaan kilpailun rajoitukset on vähitellen poistettu, mutta sisämarkkinat eivät vielä merkitse yhtä ainoaa talousaluetta. Jotkin talouden alat, lähinnä julkiset palvelut, on jätetty kansallisen lainsäädännön alaisuuteen ja yksittäisillä EU-mailla on edelleen päävastuu omasta verotuksestaan ja sosiaalisesta hyvinvoinnista.


title: Euroopan unionin sisämarkkinat

text: Sisämarkkinoiden tavoitteet asetettiin valkoisessa kirjassa, jonka Jacques Delorsin johtama komissio julkaisi kesäkuussa 1985. Sen mukaan kaikki fyysiset, tekniset ja verotukselliset vapaan liikkuvuuden esteet yhteisössä tulisi kumota seitsemässä vuodessa. Tavoitteena oli vauhdittaa kaupan ja teollisuuden kasvua. Heinäkuussa 1987 voimaan tuli Euroopan yhtenäisasiakirja, jossa ensinnäkin laajennettiin yhteisön toimivaltaa sosiaalipolitiikassa, tutkimuksessa, ja ympäristöasioissa. Toiseksi siinä määrättiin sisämarkkinoiden perustamisesta asteittain vuoden 1992 loppuun mennessä, mikä tapahtuisi käytännössä satoja direktiivejä ja asetuksia käsittävän lainsäädäntöohjelman avulla. Kolmanneksi yhtenäisasiakirjassa päätettiin, että enemmistöäänestyksiä käytettäisiin yhä useammin ministerineuvostossa.


title: Euroopan unionin sisämarkkinat

text: EU:n sisällä ei tehdä enää tavaroille rajatarkastuksia eikä ihmisille tullitarkastuksia. Poliisi voi tehdä tarkastuksia satunnaisesti osana järjestäytyneen rikollisuuden ja huumekaupan torjuntaa. Poliisiyhteistyötä sekä yhteistä turvapaikka- ja maahanmuuttopolitiikkaa säädellään Schengenin sopimuksella, ja myös EU:hun vuoden 2004 jälkeen liittyneet maat ottavat Schengen-alueen säännöt käyttöön vähitellen.


title: Euroopan unionin sisämarkkinat

text: Useimpien tuotteiden osalta EU-maat soveltavat "kansallisten sääntöjen vastavuoroisen tunnustamisen" periaatetta. Jos tuote on valmistettu laillisesti ja saatettu markkinoille jossain jäsenvaltiossa, se voidaan saattaa markkinoille myös kaikissa muissa jäsenvaltioissa. Myös palvelukaupan vapauttaminen on tullut mahdolliseksi, kun vastavuoroisen tunnustamisen periaatetta sovelletaan myös kansallisiin sääntöihin, jotka koskevat tiettyihin ammatteihin pääsyä tai niiden harjoittamista. Henkilöiden vapaa liikkuvuus ei ole kuitenkaan täysin toteutunut.


title: Euroopan unionin sisämarkkinat

text: Veroesteitä on vähennetty yhdenmukaistamalla osittain kansallisia arvonlisäveroasteita. Jäsenvaltiot ja eräät muut valtiot, kuten Sveitsi, tekivät investointituottojen verotuksesta sopimuksen, joka tuli voimaan heinäkuussa 2005.


title: Pernon telakka

text: Pernon telakka on Pernon kaupunginosassa Turussa, Raisionlahden rannalla sijaitseva risteilyalusten rakentamiseen erikoistunut telakka. Telakan omistaa Meyer Turku. Telakka levittäytyy 144 hehtaarin alueelle. Telakka-altaan leveys on 80 ja pituus 365 metriä. Maisemaa hallitsee lohkojen siirtoon tarkoitettu 105 metriä korkea ja kapasiteetiltaan 600 tonnin Goliath-pukkinosturi, ja rakenteilla on toinen vielä suurempi, 120 metriä korkea ja 1200 tonnin nostokyvyn omaava pukkinosturi.